Το 2015 τι θα πουλήσουμε; « Οι λέξεις έχουν τη δική τους ιστορία\n« Η άλλη λέξη που αρχίζει από γιω-\nPosted by sarant στο 28 Ιουνίου, 2011\nΤα οικονομικά δεν είναι το φόρτε μου, τα αντιπαθώ μάλιστα λιγάκι, αν κι εμείς οι μεταφραστές πρέπει να ξέρουμε λίγο απ’ όλα, να είμαστε (ρηχά-ρηχά βεβαίως) ενήμεροι για όλους τους κλάδους. Οπότε, δεν περνιέμαι για ειδικός στα οικονομικά, και γράφω αυτές τις λίγες γραμμές κυρίως για να δώσω έναυσμα σε συζήτηση.\nΜου σύστησαν και διάβασα ένα άρθρο του οικονομολόγου Δημήτρη Καζάκη (δεν τον παρακολουθώ συστηματικά), που περιέχει δυο πίνακες, οι οποίοι φαίνεται να είναι παρμένοι από το ίδιο το κείμενο του μεσοπρόθεσμου προγράμματος. Το λέω αυτό επειδή για τον Καζάκη μπορεί κανείς να έχει πολλές αντιρρήσεις, αλλά τα στοιχεία αυτά, αν δεν κάνω λάθος, είναι επίσημα, δεν είναι δική του επεξεργασία. Λοιπόν, σύμφωνα με τα στοιχεία αυτά, το φετινό δημόσιο χρέος της Ελλάδας είναι 352,4 δις ευρώ (ψηλώνει ο νους με τέτοια νούμερα), ενώ το 2015, εφόσον εφαρμοστεί στο ακέραιο το θηριώδες πρόγραμμα εκποιήσεων και φόρων, και εφόσον δεν συμβεί κάποια απρόοπτη δυσμενής εξέλιξη, και εφόσον όλα πάνε κατ’ ευχήν, θα είναι… 351,4 δις, δηλαδή μόλις 1 δις λιγότερο, ύστερα από θυσίες τεσσάρων ετών!\nΟμολογώ ότι το μεσοπρόθεσμο και τον εφαρμοστικό του νόμο δεν είχα την υπομονή ή την επιμέλεια να τα διαβάσω μέχρι τέλους -έριξα μια πρόχειρη ματιά όμως. Και βλέπω ότι για να επιτευχθεί αυτός ο στόχος για το 2015 πρέπει, πέρα από τα άγρια φορολογικά μέτρα, να πουληθεί σημαντικό τμήμα της δημόσιας περιουσίας’ όχι απλώς αποκρατικοποίηση δημόσιων οργανισμών, αλλά και εκποίηση ακινήτων, συμπεριλαμβανομένου του αιγιαλού της χώρας. Η λογική λέει πως όταν πουλάς κάτι υπό τέτοιες συνθήκες, το δίνεις σε μικρό κλάσμα της αξίας του ή της τιμής που θα έπιανε σε αβίαστη πώληση. Οπότε, δεν είναι άστοχο το επιχείρημα ότι, για να συγκεντρωθούν έσοδα 50 δις από πώληση δημόσιας περιουσίας, θα πρέπει να πωληθεί περιουσία αξίας 100-150 δις.\nΚαι όλα αυτά εφόσον όλα πάνε κατά γράμμα.\nΑπό την άλλη, βλέπω ότι οι εταίροι μας έχουν ήδη αρχίσει να επεξεργάζονται σχέδιο χρηματοδότησης για την περίπτωση που δεν ψηφιστεί το μεσοπρόθεσμο -άρα, το δίλημμα «μεσοπρόθεσμο ή χρεοκοπία» (μεσοπρόθεσμο ή τανκς, σύμφωνα με τον εγγονό του δικτάτορα) δεν ισχύει απαραίτητα.\nΚαι καλά -θα πουλήσουμε το Ελληνικό για τους τόκους τριών μηνών, τον ΟΠΑΠ για τους τόκους δύο μηνών, μια πιατέλα φιλέτα γης για τους τόκους ενός μηνός…. όταν περάσει η τετραετία, όταν έρθει το 2015 και το χρέος σου εξακολουθεί να είναι 351 δις -γιατί τόσο θα είναι, σύμφωνα με τους υπολογισμούς του μεσοπρόθεσμου -και εφόσον όλα πάνε καλά!-, τότε, το 2015, τι θα πουλήσουμε;\nΓι’ αυτό σκέφτομαι και λέω πως είναι καλύτερο να καταψηφιστεί αυτό το απαράδεκτο μεσοπρόθεσμο.\nThis entry was posted on 28 Ιουνίου, 2011 στις 09:45\tand is filed under Επικαιρότητα. Με ετικέτα: χρέος, Δ. Καζάκης, εφαρμοστικός νόμος, μεσοπρόθεσμο. You can follow any responses to this entry through the RSS 2.0 feed. You can leave a response, ή trackback from your own site.\n138 Σχόλια προς “Το 2015 τι θα πουλήσουμε;”\nChristos Stathis said\n28 Ιουνίου, 2011 στις 10:09\nΜια ένσταση μόνο: Ο σκοπός του μεσοπρόθεσμου, όπως και του μνημονίου δεν είναι να μειώσει το χρέος αλλά το έλλειμα (δεν εννοώ ότι θα το πετύχουν κιόλας, μην παρεξηγηθώ). Μπορεί στο τέλος το χρέος να είναι ελάχιστα λιγότερο από ότι είναι τώρα (ίσως να είναι και μεγαλύτερο) αλλά αν έχεις πετύχει πλεόνασμα στον προυπολογισμό, δεν χρειάζεται να δανείζεσαι άλλο για να βγάλεις τη χρονιά οπότε σιγά-σιγά αρχίζει και το χρέος να μειώνεται. Όπως είπες βέβαια, αν «όλα πάνε κατά γράμμα» 🙂\n28 Ιουνίου, 2011 στις 10:34\nΓια τις παπαριες του μεσοπροθεσμου παραθετω ενα πολυ καλο κειμενο. http://e-cynical.blogspot.com/2011/06/blog-post_14.html. Η επιτυχια του βασιζεται στις εξης μαγικες προϋποθεσεις, «ονομαστικό ρυθμ ό ανάπτυξης του ΑΕΠ ίσο με 3%, επιτόκιο ίσο με 5% και πρωτογενές πλεόνασμα ίσο με 6% του ΑΕΠ, τα οποία και θα παραμένουν σταθερά καθ’ όλη τη διάρκεια της περιόδου από σήμερα ως το 2025.» Τα υπολοιπα μπορειτε να τα διαβασετε στο κειμενο. Η δε εκτιμηση για το χρεος ειναι λαθος. Συμφωνα με τα δικα τους στοιχεια,\n2009\t2010\t2011 2012 2013\t2014\t2015\nΧρέος γενικής κυβέρνησης\t298.706\t328.587\t364.105\t399.253\t432.378\t465.614\t501.078\nΑΕΠ\t235.017\t230.173\t225.400\t228.400\t235.500\t242.900\t251.900\nΧρέος γενικής κυβέρνησης ως % ΑΕΠ\t127,1%\t142,8%\t160,6%\t174,8%\t183,6%\t191,7%\t198,9%\n501.078 λοιπον το χρεος και οχι 351,4. Δηλαδη λενε οτι θα πουλησουν τα παντα ολα θα εξαφανισουν την κονωνια και το χρεος θαναι 501.078. Δηλαδη ποσο μ…… ειναι? Και αυτοι που θα το ψηφισουν πως θα τη βγαλουν καθαρη μετα? ‘Η μηπως θα φταει ο ΣΥΡΙΖΑ για τα γιαουρτια παλι?\n28 Ιουνίου, 2011 στις 10:56\nΓια μια εκ των ένδον (των τραπεζών) ανάλυση. Κι αν τα Αγγλικά είναι λίγα υπάρχει μερικώς εξελληνισμένη (η μετάφραση γίνεται από εθελοντές, ξεκίνησε πρόσφατα κι έτσι έχουν μπει μόλις τρία κείμενα, απ’ τα πιο ενδιαφέροντα.\n28 Ιουνίου, 2011 στις 11:11\nΜια καλή ιδέα θα ήταν να πουλήσει ο Πρωθυπουργός τη μάνα του, την πρωθυπουργομήτορα Φρειδερίκη.\nΣυγγνώμην. Μαργαρίτα ήθελα να πω…\n28 Ιουνίου, 2011 στις 11:19\nΚαι ένα κείμενο της Γουόλ Στριτ Τζέρναλ:\n28 Ιουνίου, 2011 στις 11:26\nTo 2015 δεν θα πουλήσουμε, θα (την) πουλέψουμε…\n28 Ιουνίου, 2011 στις 11:33\nΜήπως να πουλήσουμε την κυβέρνησή μας στους Βέλγους που δεν έχουν και τους έχει πάρει από κάτω; Άντε, οι Βρυξελλιώτες να μεσολαβήσουν. Έστω και με πίστωση!\n28 Ιουνίου, 2011 στις 11:40\nΠρος #1 Το Δημόσιο Χρέος, είναι αλγεβρικά, οικονομικά και εννοιολογικά ισοδύναμο με το διαχρονικά Συσσωρευμένο Έλλειμμα. Έτσι, αφού το μόνο που είναι ανθρωπίνως δυνατόν να επηρεαστεί είναι τα φετινά και μελλοντικά δημοσιονομικά αποτελέσματα, και όχι αυτά του παρελθόντος, κάθε τι που δεν είναι διαγραφή χρέους, μόνο τα ελλείμματα μπορεί να αντιμετωπίσει. Αλλά, όπως κάθε άνθρωπος που ξέρει ότι\n-10+2+2+2+2+2+2 κλπ=2 κλπ μπορεί να βεβαιώσει ότι και η διαγραφή, μόνο προσωρινό μέτρο μπορεί να είναι.\nΔεν υπάρχει λοιπόν δικαιολογία για κανένα Μνημόνιο ή Μεσοπρόθεσμο, ότι δήθεν άλλη είναι η στόχευση του.\nΤόσο το Μνημόνιο όσο και το Μεσοπρόθεσμο, λόγω της ύπαρξης πρωτογενών πλεονασμάτων, ή έστω μικρών πρωτογενών ελλειμμάτων, ήρθαν και έρχονται να καλύψουν τους τόκους και τα χρεολύσια που χρωστάει το Ελληνικό Δημόσιο στις Τράπεζες (τις Αγορές). Το Μεσοπρόθεσμο έχει και μια διαφορά από το Μνημόνιο. Τα χρήματα που θα εισπράξουν οι Τράπεζες θα τα δανείσουν σε Επιχειρηματίες (όπως έκαναν και με το Μνημόνιο).Τώρα κάποιοι από αυτούς θα πάρουν αυτά τα δάνεια για να αγοράσουν την περιουσία του Δημοσίου, δίνοντας κάπου 50δις, που και αυτά για τις Τράπεζες προορίζονται.\nΔεν θα έπρεπε η Ένωση Ελληνικών Τραπεζών να βγάλει κάποια ανακοίνωση ότι οι καταθέσεις του κοσμάκη προστατεύονται από την εντιμότητα, την αίσθηση καθήκοντος, τη επαγγελματική επάρκεια και την επιστημονική κατάρτιση των διοικούντων τα Ευαγή αυτά Ιδρύματα και δεν χρειάζονται τανκς;\n28 Ιουνίου, 2011 στις 12:03\nΗ ιστορία με τα τανκς είναι ανοησία. Ακόμα και στο απίθανο σενάριο της χρεωκοπίας, του κλεισίματος τραπεζών και κατάρρευσης του συστήματος ο ελληνικός λαός θα ανταποκριθεί με τη σύνεση, τη στωικότητα και την ψυχραιμία που τον χαρακτηρίζει στην καθημερινότητά του. Φυσικά, θα λειτουργήσει με την απαράμιλλη ελληνική υπομονή, με ευγένεια, καθαρό μυαλό και υποδειγματική οργάνωση όπως μόνο αυτός ξέρει. Οι Γιαπωνέζοι θα έρθουν να μάθουν πως λειτουργεί μια κοινωνία με τρισχιλιετή ιστορία και αγωνιστικό παρελθόν σε κατάσταση κρίσης, ώστε να ξέρουν πώς να αντιδράσουν στον επόμενο -κούφια η ώρα που τ’ ακούει- σεισμό, ενώ οι Εγγλέζοι θα σκάσουν από τη ζήλια τους που οι Έλληνες ακόμα και σε τέτοιες ώρες πηγαίνουν μπαι-δε-μπουκ. Σκηνές όπως η παρακάτω θα συμβαίνουν στις γειτονιές της χώρας:\n– Με συγχωρείτε, εδώ είναι το τέλος της ουράς για την κλειστή τράπεζα;\n– Ασφαλώς κύριε.\n– Ω, σας ευχαριστώ καλή μου κυρία. Ωραία μέρα σήμερα για αναμονή σε μια ούρα 2500 ανθρώπων.\n– Πράγματι – η βροχή δεν είναι πολύ δυνατή σήμερα. Φοβάμαι όμως ότι ίσως δε θα έχει αποτέλεσμα η αναμονή μας και σήμερα. Η τράπεζα φαλίρισε και οι λιγοστές μας καταθέσεις μας κάνανε φτερά.\n– Μα τι κρίμα! Σε κάθε περίπτωση, θα διαβάσω το βιβλίο μου ενώ περιμένω όρθιος και αν δεν προχωρήσει η ουρά μέχρι το βράδυ θα πάω στο συσσίτιο και θα έρθω πάλι αύριο.\n– Μα βέβαια. Ακούγεται σαν καλό πλάνο.\nΌταν τόσα χρόνια στα εύκολα, η καλλιέργειά μας και ο αλληλοσεβασμός ξεχωρίζουν σε κάθε μικρή στιγμή της καθημερινότητας, τότε δεν μπορεί παρά και στα δύσκολα να φανεί αυτό. Όλα τα άλλα είναι κακεντρέχειες.\nΣημ. Πέρα από την πλάκα, σε καμία περίπτωση δε συμφωνώ με ψευτοδιλήμματα ή απόψεις που συμπεριλαμβάνουν τανκς και τέτοια…\n28 Ιουνίου, 2011 στις 12:17\nΠαιδιά εγώ από οικονομικά είμαι αχάπαρος! Απλώς, μιας και ο λόγος (και) περί αγοροπωλησιών, καταθέτω μια ‘χοντράδα’ που είχα ακούσει πιτσιρικάς από έναν παππούλη σε κάποιο χωριό της Ρούμελης\n‘πιδάκι μ’, άμα αγοράζεις απ’ τουν πλούσιουν κι πλάς στου φτουχόν…πας χαμένους’ !!\nΒέβαια ο παππούς δεν ηταν του London School of Economics (σαν το κύριο Μόσιαλο π.χ) .\nΈνας αδαής παλιοχωρικός ήταν…\nΤο 2015 τι θα πουλήσουμε; (via Οι λέξεις έχουν τη δική τους ιστορία) « Οξύ said\n28 Ιουνίου, 2011 στις 12:18\n[…] Τα οικονομικά δεν είναι το φόρτε μου, τα αντιπαθώ μάλιστα λιγάκι, αν κι εμείς οι μεταφραστές πρέπει να ξέρουμε λίγο απ' όλα, να είμαστε (ρηχά-ρηχά βεβαίως) ενήμεροι για όλους τους κλάδους. Οπότε, δεν περνιέμαι για ειδικός στα οικονομικά, και γράφω αυτές τις λίγες γραμμές κυρίως για να δώσω έναυσμα σε συζήτηση. Μου σύστησαν και διάβασα ένα άρθρο του οικονομολόγου Δημήτρη Καζάκη (δεν τον παρακολουθώ συστηματικά), που περιέχει δυο πίνακες, οι … Read More […]\n28 Ιουνίου, 2011 στις 12:29\nΤο πρόβλημα είναι το έλλειμμα, και όχι το χρέος. Αν υπάρχει πλεόνασμα, τότε μπορεί η ελληνική οικονομία να αντέξει και 500 δις χρέος, ενώ αν υπάρχει έλλειμμα, τότε ούτε δεκάρα νέο χρέος, ενώ το παλιό χρέος το μεταθέτεις στο μέλλον, ελληνιστί το κάνεις ρολλόβερ. Το μεσοπρόθεσμα απλά σταθεροποιεί το χρέος και μέσω της ανάπτυξης που ελπίζει να φέρει, και επίσης μέσω της αύξησης των εξαγωγών και μείωσης της δαπάνης, θα δημιουργήσει πλεόνασμα. Τόσο απλά.\n28 Ιουνίου, 2011 στις 12:51\n#13 Κι εγω δε σκαμπαζω απο οικονομικα αλλα το χρεος δεν παραμενει σταθερο, τοκιζεται. Αρα το θεμα δεν ειναι απλως να δημιουργηθει πλεονασμα αλλα και αυτο να ειναι τοσο ωστε να καλυπτει και τον τοκο και μερος του κεφαλαιου ωστε καποια στιγμη να εξοφληθει το χρεος. Αλλιως θα πρεπει να δανειζομαστε παλι οποτε τελικα απλως μειωνουμε το ρυθμο καταστροφης μας. Και φανταζομαι οτι αυτο ειναι το δυσκολο και καποιοι μιλανε για μη αναγνωριση του χρεους.\n28 Ιουνίου, 2011 στις 12:55\n@11: Νέο Kid, με μπέρδεψες. Και κυπριακά και ρουμελιώτικα; 🙂\n28 Ιουνίου, 2011 στις 13:09\n«Η Ελλάδα δεν θα χρεοκοπήσει. Είναι απόφαση της κυβέρνησης και της κοινοβουλευτικής ομάδας του ΠΑΣΟΚ και συναντά η άποψη αυτή, πιστεύω, την ευρύτατη κατανόηση του ελληνικού λαού. Διότι ο ελληνικός λαός γνωρίζει και έχει δει από την ιστορική του εμπειρία, αλλά και από άλλες χώρες του κόσμου τι σημαίνει χρεοκοπία: Παύουν οι πληρωμές από το κράτος, οι τράπεζες κλείνουν και οι καταθέτες κλείνουν και οι τράπεζες δεν έχουν πρόσβαση στις καταθέσεις τους και σε μερικές περιπτώσεις όπως στην Αργεντινή χρειάζεται να παρέμβει η Αστυνομία και τα τανκς. Αυτή η μοίρα, την οποία έχει ζήσει ο ελληνικός λαός στην παλαιότερη ιστορία του, δεν τον απειλεί αυτή τη στιγμή, διότι η κυβέρνηση έχει γνώση και εφαρμόζει ένα συγκεκριμένο πρόγραμμα ανόρθωσης της ελληνικής οικονομίας».\nΑπλώς για την ιστορία (for the record, που λένε και οι Νεοέλληνες) αυτή είναι η δήλωση του Πάγκαλου.\nΑπό εδώ: http://www.tovima.gr/politics/article/?aid=408456\nΠαίδες, λυπάμαι που δεν προλαβαίνω να μείνω για περισσότερο παρόλο που μ’ αρέσει το θέμα, αλλά έχω δεδλάιν, που λέμε κι εμείς οι μεταφρασταί, και πνίγομαι.\nΦιλιά σε όλους. Ιμόρ, kid και Στέλιο, περιμένω τα ανάλογα ποιήματα όταν ξαναμπώ 😆\n28 Ιουνίου, 2011 στις 13:10\nΡουμελιώτης είς Κύπρον γαρ… πραζ? 🙂\n28 Ιουνίου, 2011 στις 13:17\n@14 σωστά, γιαυτό τονίζω την ανάπτηυκξη\n28 Ιουνίου, 2011 στις 13:25\nΕνταξει αυτο το παραμυθι με το ελλειμα τραβηξε αρκετα. Δηλαδη μπορουμε να φτασουμε στο 1 τρις το χρεος αλλα αμα δεν εχουμε πρωτογεννες ελλειμα ολα καλα. Ξαναρωτω, πως ενω δε μπορεσαν να μειωσουν το χρεος εδω κι εναμιση χρονο με ολα αυτα τα σφαγιαστικα μετρα που πηραν θα μειωσουν τωρα το ελλειμα? Εξαλλου και ιδιοι παραδεχονται πως το χρεος και μαζι και το ελλειμα θα αυξηθει ακομα κι αν ισχυσει το μεσοπροθεσμο επακριβως. Και για να μην επαναλαμβανουμε τα ιδια. Οι περισσοτεροι οικονομικοι αναλυτες λενε πως αυτο το χρεος σημερα ειναι μη βιωσιμο. Θαναι βιωσιμο το αλλο των 500 δις το 2015?\n28 Ιουνίου, 2011 στις 13:40\nΤο χρέος είναι μη βιώσιμο όσο υπάρχει έλλειμμα. Αν έχεις πλεόνασμα, έστω θετική οικονομική ανάπτυξη, τότε κανείς δεν κοιτά το έλλειμμα και το χρέος. Και η Γερμανία έχει χρέος σε συνδυασμό με έλλειμμα, αλλά έχει θετική ανάπτυξη. Τελικά, αυτό μετρά. Αν η Γερμανία πάψει να έχει θετική ανάπτυξη, τότε τα πράγματα γίνονται πολύ σοβαρά, και αυτό φοβούνται, όχι την ελληνική χρεοκοπία. Εγώ ξέρω ότι το έλλειμμα το μείωσαν από 15 δις στα 7. Βέβαια, αυτό δεν ήταν μεγάλο κατόρθωμα, η δυσκολία είναι πλέον να το πας στο μηδέν, και ακόμα πιο δύσκολο έως ακατόρθωτο, να το κάνεις πλεόνασμα. Τα δάνεια του ΔΝΤ είναι για την πληρωμή των παλαιών δανείων, το έλλειμμα είναι δικό μας πρόβλημα.\n28 Ιουνίου, 2011 στις 13:56\n«Γι’ αυτό σκέφτομαι και λέω πως είναι καλύτερο να καταψηφιστεί αυτό το απαράδεκτο μεσοπρόθεσμο.»\nΔεν θα σε κάνουν ν’ αλλάξεις γνώμη, φαντάζομαι, τα σχόλια στο επίσημο κείμενο, που βρίσκονται εδώ:\nClick to access Efarmostikos_nomos_sxolia1.pdf\nΑυτό που σκέφτομαι εγώ είναι πως όλοι όσοι ψηφίσουν αυτό το έκτρωμα πρέπει να παραπεμφθούν επειγόντως στο δικαστήριο.\n28 Ιουνίου, 2011 στις 14:07\n#20 Το ελλειμα ειναι συναρτηση των μετρων που παιρνουν για να μειωσουν το χρεος. Η αφαιμαξη των πολιτων δημιουργει κυκλικη κριση προς τα κατω και οδηγει τη πραγματικη οικονομια σε ενα καθοδικο σπιραλ καταστροφης. Τα νουμερα μειωσης που αναφερεις δεν ειναι πραγματικα. Δεν εχω προχειρα τωρα θα προσπαθησω να τα βρω το απογευμα. Ακομα ομως και αυτη η μειωση ελλειματος εχει προερθει απο τη σταση πληρωμων που εχει κανει το κρατος προς τις κοινωνικες παροχες και τις δημοσιες επενδυσεις, συν του οτι δε πληρωνει οφειλες παρελθοντων ετων. Ετσι το μειωνω κι εγω το ελλειμα.\nτης πλατείας τα καμώματα said\n28 Ιουνίου, 2011 στις 14:50\nΔεν λέω ότι είναι μια εύκολη πορεία. Όπως και να το δεις, η κατάρρευση είναι αναπόφευκτη. Η επιλογή που έχεις είναι, μια απότομη κατάρρευση, όπου σε μια νύχτα παύεις να έχεις χρήμα και η πείνα σε περιμένει και αυτά που λέει ο Πάγκαλος να είναι το ελάχιστο που σε περιμένει, ή την σταδιακή εξαθλίωση του πληθυσμού, όπου θα αναγκαστείς να ζεις με λίγα και το ευ ζειν των πολλών να πάψει να είναι το αυτοκινητάκι του κανακάρη τους. Το λεγόμενο μεσοπρόθεσμο σου δίνει την δεύτερη επιλογή. Το κακό στην όλοι υπόθεση είναι, ότι αυτοί που το πολεμούν δεν έχουν κάτι να αντιπροτείνουν. Υπάρχει βέβαια ο Σαμαράς με τις προτάσεις του, αλλά αυτές στην καλύτερη περίπτωση δημιουργούν προϋποθέσεις για την ανάπτυξη, η ίδια ανάπτυξη ως ζητούμενο είναι αμφίβολη, έως τότε όμως το έλλειμμα θα επιδεινωθεί και θα τροφοδοτηθεί το χρέος. Οι υπόλοιποι απλά είναι αντίθετοι έτσι για το γινάτι, χωρίς να έχουν να αντιπροτείνουν κάτι. Η κυβέρνηση έχει αυτές τις επιλογές, όπου μπορείς να συμφωνείς ή όχι, αλλά να τις καταρρίπτεις έτσι απλά χωρίς αντιπροτάσεις, αυτό είναι επικίνδυνος λαϊκισμός. Εκτός αν ελπίζεις ότι θα αυξηθούν τα ποσοστά σου στις εκλογές, και να εξακολουθεί να παραμένει η ελληνική νοοτροπία και το κάνεις για να βολέψεις τα δικά σου παιδιά, αλλά την καυτή πατάτα δεν γλιτώνεις. Ελπίζω να μην είναι ο Τσίπρας αυτός που με διάφορες γελοίες δικαιολογίες θα πρέπει να περάσει τρισχειρότερους νόμους από αυτό. Διότι αν κηρύξουμε πτώχευση, τότε το έλλειμμα αναγκαστικά πρέπει να το μηδενίσεις μέσα σε ένα σαββατοκύριακο, καθότι η πτώχευση θα κηρυχθεί το βράδυ της Παρασκευής.\n28 Ιουνίου, 2011 στις 15:04\n«Περισσότερο από το μισό της έκτασης που εμφανίζεται ως δασική στη Νέα Πεντέλη αμφισβητούν πολίτες και φορείς, με τις αντιρρήσεις που κατέθεσαν στο πλαίσιο της διαδικασίας κατάρτισης των πρώτων δασικών χαρτών». Tι φοβόμαστε, λοιπόν, για ξεπούλημα της δημόσιας περιουσίας; Την πήραμε εμείς, πριν προλάβουν οι ξένοι.\n28 Ιουνίου, 2011 στις 15:08\nΕγώ προσπαθώ τον τελευταίο καιρό να καταλάβω ποια είναι τελικά η πραγματική οικονομία μας.\nΑκούω π.χ. την ιδιωτική εταιρεία Α να διαμαρτύρεται (δικαίως) ότι το δημόσιο έχει κηρύξει ντεφάκτο στάση πληρωμών και δεν της εξοφλεί παραγγελίες (που έχουν φορολογηθεί, έχουν πληρωθεί υλικά, υπεργολάβοι κλπ). Παλαιότερα, το δημόσιο έπαιρνε δάνειο και πλήρωνε. Τώρα, δεν μπορεί. Συνεπώς, κατά μία έννοια, και η ιδιωτική εταιρεία Α είναι (κατά ένα ποσοστό) «δημόσια». Ανάλογα συμβαίνουν π.χ. με τα εμπορικά καταστήματα. Οι πελάτες (δημόσιοι υπάλληλο ή «δημόσιοι» κατά ένα ποσοστό, όπως οι υπάλληλοι της ιδιωτ. εταιρείας Α) δεν έχουν πλέον τη ρευστότητα που είχαν όταν το δημόσιο δανειζόταν. Άρα, δεν ψωνίζουν. Συνεπώς, και οι καταστηματάρχες είναι, κατά ένα ποσοστό, «δημόσιοι υπάλληλοι» και, από τη στιγμή που το δημόσιο μικραίνει αναγκαστικά τον τζίρο του, υποφέρουν κι αυτοί.\nΠροφανώς, υπάρχουν άνθρωποι και εταιρείες που δεν περιμένουν κρατικά συμβόλαια για να επιβιώσουν, αν και όπως είναι οργανωμένο το κράτος μας, μάλλον κανείς δεν μένει άθικτος (όπως δείχνουν π.χ. οι περίφημες επιστροφές φόρων στις εξαγωγικές εταιρείες που απλώς… δεν επιστρέφονται πια).\nΔεν κρύβομαι πίσω από το δάχτυλό μου· σε όλο τον κόσμο, από την πιο καπιταλιστική μέχρι την πιο κομμουνιστική χώρα, η κεντρική μηχανή της ανάπτυξης και της οικονομίας είναι πάντα το κράτος, το δημόσιο. Ε, το δικό μας είναι άρρωστο βαριά και θα βουλιάξει παίρονοντας πολλούς και πολλά μαζί του (γιατί για να επιβιώσει όπως είναι σήμερα, δεν υπάρχει περίπτωση).\nΕδώ έχω μια δεύτερη απορία: Τι σημαίνει «κερδοφόρα δημόσια επιχείρηση»; Πώς καθορίζεται το κέρδος της; Πόσο είναι αυτό και ποιος ωφελείται π.χ. από το κέρδος της; Οι εργαζόμενοι ή το δημόσιο συνολικά; Τι λένε στους νεότερους ονόματα όπως Πάουερ και Ούλεν;\nΚαι για να απαντήσω στο αρχικό ερώτημα του οικοδεσπότη, κτγμ είμαστε μακριά νυχτωμένοι αν νομίζουμε ότι αυτή η λίστα στο μεσοπρόθεσμο είναι ό,τι έχει να πουλήσει η Ελλάδα (μια χώρα από τις 30 πλουσιότερες του κόσμου, παρά το χρέος της). Διαλέξτε από το μενού: Έχει από φρεγάτες και υποβρύχια (έκπληξη! πουλιούνται κιόλας!), μέχρι νοσοκομεία, πανεπιστήμια και σχολεία, κτίρια, δρόμους κι άλλους δρόμους, κάθε λογής υποδομές και δικαιώματα (μέχρι και είσπραξη φόρων), όρεξη να ‘χεις να κοιτάξεις τις οικονομίες των εταίρων μας και βρίσκεις…\n28 Ιουνίου, 2011 στις 15:24\nΒρε Troloff αγόρι (ή κορίτσι) μου. Τι είναι αυτά τα Προβοπουλικά περί ανάπτυξης σε συνδυασμό με μείωση του ελλείμματος που τσαμπουνάς;\nΝαι, από 15,5% του ΑΕΠ το έλλειμμα πήγε στο 10,5% του ΑΕΠ (παρά την μείωση του ΑΕΠ, για να ριμάρω και γω). Και ΘΑ πάει στο 7% στο τέλος του έντεκα (καλά, το άλλο με τον Μπόμπο το ξέρεις; ) Αλλά αυξήθηκε η (επίσημη) Ανεργία κατά 5% τόσο όσες οι μονάδες του ΑΕΠ που μειώθηκε το έλλειμμα. Η Απασχόληση (ένας λίγο διαφορετικός δείκτης από το αρνητικό της Ανεργίας) μειώθηκε ακόμα πιο πολύ.\nΌταν πέφτει η Απασχόληση, έχουμε ΥΦΕΣΗ.\n28 Ιουνίου, 2011 στις 15:45\nΝαι, θα υπάρξει ύφεση. Κανείς δεν αντιλέγει. Όταν όμως φτάσεις το πάτο, τότε αναγκαστικά θα υπάρξει ανάπτυξη διότι πιο πάτο δεν γίνεται.\nΜήπως να παίρνουμε διάνα με τόκο 20%, όπως έγινε επί Α. Παπανδρέου όταν τρώγαμε με χρυσά κουτάλια? Τα οποία πληρώνουμε τώρα.\nΜπορούμε να κηρύξουμε πτώχευση εδώ και τώρα, και ο θεός βοηθός. Είναι και αυτή μια επιλογή.\nΣε αυτή την περίπτωση, οι ξένοι θα συνεχίζουν να δίνουν δάνεια, όσο καιρό τους χρωστάμε, απλά και μόνο για να συνεχίζουμε να πληρώσουμε τις οφειλές μας στις δικές τους τράπεζες. Μετά, το χάος, διότι ούτε ο θεός δεν θα έχει.\nΤο 2015 τι θα πουλήσουμε; (via Οι λέξεις έχουν τη δική τους ιστορία) « trollingaround said\n28 Ιουνίου, 2011 στις 16:19\nΤο 2015 τι θα πουλήσουμε; (via Οι λέξεις έχουν τη δική τους ιστορία) | trollingaround said\n28 Ιουνίου, 2011 στις 16:54\n[…] test2 Τα οικονομικά δεν είναι το φόρτε μου, τα αντιπαθώ μάλιστα λιγάκι, αν κι εμείς οι μεταφραστές πρέπει να ξέρουμε λίγο απ’ όλα, να είμαστε (ρηχά-ρηχά βεβαίως) ενήμεροι για όλους τους κλάδους. Οπότε, δεν περνιέμαι για ειδικός στα οικονομικά, και γράφω αυτές τις λίγες γραμμές κυρίως για να δώσω έναυσμα σε συζήτηση. Μου σύστησαν και διάβασα ένα άρθρο του οικονομολόγου Δημήτρη Καζάκη (δεν τον παρακολουθώ συστηματικά), που περιέχει δυο πίνακες, οι … Read More […]\n28 Ιουνίου, 2011 στις 18:29\nΤο στοίχημα είναι το 2015 να έχουν μετεξελιχθεί οι ευρωπαϊκοί θεσμοί, ούτως ώστε να υπάρχει ευρωπαϊκή ομπρέλα και παράλληλα η ελληνική οικονομία να έχει γίνει παργωγική, αφ’ενός για να μπορούν τα δημοσιονομικά έσοδα να καλύπτουν τα έξοδα (έστω, να τα προσεγγίζουν) και αφ’ετέρου για να έχει συρρικνωθεί η εκροή χρημάτων προς το εξωτερικό.\n28 Ιουνίου, 2011 στις 19:06\nΚατανοητές -μέχρις ενός σημείου- οι καταδικαστικές (του Μνημονίου και του Μεσοπροθέσμου Π.Δ.Σ.) εκφράσεις, πλην όμως σοβαρή και ρεαλιστική ΑΝΤΙΠΡΟΤΑΣΗ δεν βλέπω στον ορίζοντα. Ούτε εδώ, ούτε αλλού.\nΕκτός βέβαια αν αναλάβει ο ΣΥΡΙΖΑ ή το ΚΚΕ, πράγμα για το οποίο ο Ελληνικός Λαός δεν φαίνεται -προς το παρόν- έτοιμος να δώσει τη συγκατάθεσή του.\nΕίναι πλέον ξεκάθαρο ότι τα τελευταία τριάντα χρόνια, η Ελλάδα ξόδευε (ακριβέστερα σπαταλούσε) αλόγιστα, πολύ πιο πάνω από τις δυνάμεις της.\nΚαι τώρα που έχει έρθει η ώρα τής «λυπητερής», όλοι εμείς που μάθαμε να νοιαζόμαστε περισσότερο για τις απολαβές, τις ευκολίες και τα δικαιώματα παρά για τις υποχρεώσεις μας ως πολιτών, τσινάμε, αγανακτούμε κ.τ.λ.\nΟι ανάξιοι πολιτικοί ηγέτες που μας κυβέρνησαν (και είναι βέβαιο ότι είχαμε τους ηγέτες που μας άξιζαν), δεν μας είπαν την αλήθεια και δεν μας έθεσαν εγκαίρως προ των ευθυνών μας.\nΔεν έχω διαθεση για αντιδικίες και ‘κόντρες’. Την ταπεινή μου γνώμη θα πω.\nΑκόμα κι αν πρόκειται -τελικά- να χρεοκοπήσουμε, (πράγμα το οποίο είμαι βέβαιος ότι οι ‘εταίροι’ μας -για λόγους αμοιβαίου συμφέροντος- δεν θα αφήσουν να συμβεί), έχουμε χρέος εθνικό να ΠΕΙΣΟΥΜΕ ότι προσπαθήσαμε ειλικρινά με νύχια και με δόντια να το αποφύγουμε, και να τιμήσουμε ως χώρα τον λόγο μας και την υπογραφή μας. Και να μη γίνουμε τα ρεντίκολα, οι απατεώνες, οι ‘μπαταξήδες’, οι αναξιόπιστοι της Ευρώπης και του κόσμου.\nΚάτι μου λέει ότι κάτι θα μείνει σ’ αυτόν τον καταραμένο τόπο από αυτό το μάτωμα και ότι κάποτε μπορεί και να χρωστάμε χάρη στο Μνημόνιο, στο Μεσοπρόθεσμο Π.Δ.Σ. και σ’ ό,τι ακόμα χρειαστεί για το ξεπέρασμα αυτού του εφιάλτη.\nΑφού ξεπεράσαμε το ’22 και τον Εμφύλιο, μπορούμε να τα καταφέρουμε και τώρα!\nΑν δεν τα καταφέρουμε ούτε και τώρα (κάνοντας τη μείζονα αυτή Κρίση μείζονα Ευκαιρία) να μετατρέψουμε αυτό το μπορντέλο σε Κράτος Δικαίου, καλύτερα να χαθούμε.\nΟι οργισμένοι, αγανακτισμένοι, επαναστατημένοι κ.τ.λ. που προτείνουν στάση πληρωμών, επιστροφή στη δραχμή και άλλα τέτοια, δεν έχουν μπει στον κόπο να εξηγήσουν σοβαρά, ρεαλιστικά και πειστικά στον πολύ κόσμο, τι ακριβώς θα σημάνουν όλα αυτά.\nΠόσες δρχ. π.χ. θα χρειαζόμαστε για να αγοράσουμε ένα € ή 1 $ για να εισαγάγουμε ας πούμε φάρμακα, μηχανήματα, λογισμικό, πετρέλαιο, όπλα, τρόφιμα…. Γιατί η Ελλάδα δεν παράγει πια παρά μόνο χρέη.\nΠού θα βρεθούν μισθωτοί και συνταξιούχοι από τη μια μέρα στην άλλη.\nΚαι με τι ‘πρόσωπο’ θα ξαναβγούμε, εάν και εφόσον ξαναβγούμε, στις αγορές.\nΑυτό που μπορεί να σώσει τη χώρα την ώρα αυτή, είναι μια Κυβέρνηση Εθνικής Σωτηρίας με έκτακτες εξουσίες,\nμια Κ ο ι ν ο β ο υ λ ε υ τ ι κ ή Δικτατορία.\nΟι Έλληνες είμαστε φιλότιμος λαός.\nΑν δούμε ότι μπαίνει άγριο χέρι στους αχρείους, στα λαμόγια, στους αεριτζήδες, στη συνδικαλητεία, στους συστηματικούς φοροφυγάδες, στους καταχραστές δημοσίου χρήματος κ.τ.λ., θα δώσουμε και τη μπουκιά απ’ το στόμα μας για να σωθεί η χώρα, να μη θέσουμε σε κίνδυνο το μέλλον των παιδιών μας και να μη γυρίσουμε ως χώρα πολλές δεκαετίες πίσω.\n28 Ιουνίου, 2011 στις 19:19\nΑξιζει να δειτε το παρακατω ντοκυμαντερ\nΓια οποιον εχει την υπομονη να το δει ειναι πολυ διαφωτιστικο. Τα χρηματα ειναι χρεος, και αν δεν υπαρχει χρεος δεν υπαρχει χρημα, ειναι το βασικο μηνυμα του ντοκυμαντερ. Επισης εξηγει για ποιους λογους το χρηματοπιστωτικο συστημα, οπως ειναι σημερα δομημενο, δεν ειναι βιωσιμο. Και εχει καποιες προτασεις στο τελος.\nΤο 2015 τι θα πουλήσουμε; | Σχολιαστές Χωρίς Σύνορα said\n28 Ιουνίου, 2011 στις 19:51\n[…] ( Direct Link : https://sarantakos.wordpress.com/2011/06/28/2015/ ) […]\n28 Ιουνίου, 2011 στις 20:39\nΟικονομική-φιλολογική απορία, όμως με τόσους ειδικούς εδωμέσα, δε μπορεί, όλο και κάποιος θα βρεθεί να μου τη λύσει.\nΕίπε χθες στη Βουλή http://www.hellenicparliament.gr/UserFiles/a08fc2dd-61a9-4a83-b09a-09f4c564609d/syne110627.doc ο Οικονομικών: «Θα μπορούσα και εγώ να έχω σκεφτεί με υστεροβουλία και να έχω βάλει, όπως λέει ο ποιητής, τα προσόντα μου στον τόκο. Αλλά όποιος βάζει τα προσόντα του στον τόκο, χάνει το κεφάλαιο της ιστορίας».\nΣε ποιόν ποιητή παραπέμπει ο λόγιος πολιτικός;\nΨάχνω απεγνωσμένα στο γκουγκλ και βρίσκω την επίμαχη φράση μόνο σε παλιότερα κείμενα του κ. Βενιζέλου, όπως λ.χ. ομιλία του το 2002 http://news.kathimerini.gr/4Dcgi/4Dcgi/_w_articles_civ_11_31/01/2002_14312 ή επικήδειος για το Δ.Τσάτσο http://www.evenizelos.gr/el/conferences-events/conferencespeech2010/1719-tsatsos οπότε αρχίζω να υποψιάζομαι μήπως «ο ποιητής» είναι ο ίδιος!\n28 Ιουνίου, 2011 στις 20:56\nΘρασύμαχε, πράγματι τη φράση αυτή την έχει χρησιμοποιήσει κατ’ επανάληψη ο Βενιζέλος. Ομολογώ ότι δεν μπορώ να απαντήσω, αλλά έχω θέσει το θέμα σε επιτροπή εγκρίτων λογίων 🙂\n28 Ιουνίου, 2011 στις 21:02\n#36: Ευχαριστώ παραπολύ. Ουφ, ησύχασα, προς στιγμήν είχα φοβηθεί μήπως ήταν κάτι τόσο γνωστό και στοιχειώδες ώστε θα μου την έπεφτε όλο το μπλογκ «ντροπή σου πανάσχετε που δεν ξέρεις απέξω τον Τάδε»\n28 Ιουνίου, 2011 στις 21:46\n#27. Ούτε μισός δύτης ξαναβγήκε στην επιφάνεια μόνο και μόνο επειδή «έπιασε πάτο¨. Και επειδή η άνωση είναι ανεξάρτητη του βάθους, για να φτάσει εκεί κάτω δεν μπορεί και να τον βγάλει από μόνη της. Πρέπει να κουνήσει χέρια και πόδια ή να τον τραβήξει κάποιος ή και τα δυο, αλλιώς θα μείνει ναυάγιο.\nΠιθανολογώ ότι είμαι (ίσως πολύ) μεγαλύτερος από σένα για αυτό άκου μια συμβουλή. Η κυκλική συμπεριφορά της οικονομίας δεν είναι διάγραμμα ούτε χρονοσειρά. Είναι, στο downturn, φτώχεια, πείνα, αρρώστια, ακόμα και παιδική θνησιμότητα.\nΆρα ανάπτυξη ως φυσικο επακόλουθο πατώματος ΔΕΝ ΕΙΝΑΙ ΠΡΟΤΑΣΗ. Είναι κάτι άλλο. Άσε λοιπόν τα Τρέμεια αποφθέγματα περί μη ύπαρξης άλλων εφικτών προτάσεων.\n28 Ιουνίου, 2011 στις 22:17\nΜπροστά στα μυστήρια της οικονομίας, όλοι εθελοτυφλούμε. Αρνούμαστε τις κυκλικές χρονοσειρές της οικονομίας, ενώ ταυτοχρόνως ξέρουμε πολύ καλά, αειθαλή ανάπτυξή δεν μπορεί να υπάρξει. Ότι και να κάνεις, στο ζενίθ ακολουθεί το ναδίρ, και μόνο μετά το ναδίρ υπάρχει άνοδος. Οι θαμώνες του χρηματιστηρίου το γνωρίζουν πολύ καλά αυτό, αν και παραδόξως κανείς δεν μπόρεσε να επωφεληθεί αυτής της γνώσης. Γνωρίζεις καμιά άλλη πρόταση πέρα της κυβέρνησης και μας την κρύβεις? Αν έχεις καμιά εσωτερική πληροφορία, πες την ελεύθερα. Τα παπαγαλάκια είναι μέρος της κερδοσκοπίας. Μονάχα με τους δείκτες και τα διαγράμματα δεν γίνετε ράλλυ.\n28 Ιουνίου, 2011 στις 22:38\n37 Απ’ τον επικήδειο για τον κουμπάρο ( δεν έβαλε ποτέ τα μεγάλα προσόντα του «στον τόκο», αλλά εξετέθη σε κινδύνους) φαίνεται οτι για το Μπένι τόκος=σαλαμούρα. Ενδιαφέρον.\n28 Ιουνίου, 2011 στις 22:39\nΜιας και μου ζητήθηκαν στίχοι …χαρίζω δυο φρέσκα αριστουργήματα στο κοινό μου (τα παράπονα σας, στην Berna παρακαλώ) 🙂\nΣτων ρωμιών τη καμπούρα ,στη ράχη\nΜουρμουρώντας η υπουργάρα μονάχη\nΜελετά τα λαμπρά τα στοιχάρια,\nκαι στο χέρι σουβλάκι κρατεί.\nΜα δίχως τόκο, πως θα χει τιμάρια?\nΠως και ράσο χρυσό θα κρατεί? …\nΑπ τους ‘σωτήρες’ μάνα μου ποιος θα σε σώσει, φως μου?\nΤα σπρεντς , ‘εταίροι’, ‘επενδυτές’, ούλοι καραδοκούν\nΜα ούλοι τους γονυπετείς να πέσουνε εμπρός μου\nΠου το γελάκι του παιδιού, να πάρουνε ζητούν…\n(Αν το πρώτο δημιούργημα σας θυμίζει τον συνάδελφο Σολωμό (όχι τον καπνιστό ,τον άλλον ….ΔΕΝ ΕΧΕΤΕ ΙΔΕΑ ΑΠΟ ΠΟΙΗΣΗ!)\n28 Ιουνίου, 2011 στις 22:58\nΑααα, και για να μη ψάχνετε άδικα κύριε οικοδεσπότα, ιδού το ποίημα που εμπνέει τις ομιλίες του κυρίου Υπουργού (ειναι όντως δικό του και έχει τίτλο ‘Ο Βαγγέλας’)\nΕγώ βρε τα προσόντα μου στον τόκο δεν τα βάνω\nΓι’αυτό και μετριόφρων δηλώνω ευθαρσώς.\nΜα ούτε μίζες βρώμικες στα χέρια μου δεν πιάνω\nΔιατελών μετά τιμής, και πάντα ευπειθώς…\nΕίμαι ο Βαγγέλας ο ‘βαρύς’, του λόγου μαστοράτζα\nΜα και του Συνταγματικού, γατόνι τρομερόν\nΤι κι αν στο Οικονομικών, με βαλαν για τη ‘λάντζα’…\nΜπάλλα θα παίξω άνετα, σαν να ‘μουν ο Βερόν!\n28 Ιουνίου, 2011 στις 23:13\nΜια αναφέρθη το θέμα, κάπου διάβασα από ρώσο μαθηματικό την κυκλική πορεία μιας οικονομίας. Λέει ο ρώσος από το 1927, μετά από μελέτες στα αρχεία 300 ετών, ότι κάθε 2, 4, 8, 16, 32, και 64 χρόνια υπάρχει ύφεση. Όσο μεγαλύτερος ο αριθμός, τόσο σκληρότερη η ύφεση, ή μεγαλύτερη ανάπτυξη αν θέλετε, εξαρτάτε από την οπτική γωνία. Τώρα διανύουμε την περίοδο των 64+32 ετών, οπότε, διπλή η σκληρότητα της ύφεσης. Υπάρχουν κάτι Elliott waves για τις οποίες λένε, ότι μπορεί να ανιχνεύσει αυτές τις διακυμάνσεις στην οικονομία. Αλλά όπως όλα αυτά τα προγράμματα, «υπερειδικεύονται» σε μια χρονική στιγμή και κάνουν προβολή του παρελθόντος στο μέλλον δηλαδή, είναι μετά Χριστού προφήτες. Άλλοι πάλι μιλάνε για τις εξάρσεις του Ήλιου, αλλά αυτό πιο πολύ σε αστρολογία φέρνει. Αυτή την περίοδο ο Ήλιος έχει κάτι πολύ περίεργες εξάρσεις… τυχαίο? Δεν νομίζω.\n29 Ιουνίου, 2011 στις 00:21\nΔεν ξέρω ποιος ποιητής συνιστά να βάζουμε (ή να μη βάζουμε) τα προσόντα μας στον τόκο, αλλά για τα τάλαντα ή τα ταλέντα μας σαφώς το συνιστά το Ευαγγέλιο (Ματθ. κε’ 14-30)!\n29 Ιουνίου, 2011 στις 00:37\n44 Ο Μπένι όμως με τη σημασία που χρησιμοποιεί την έκφραση δεν το συνιστά. Γι’ αυτόν η τοποθέτηση στον τόκο δεν σημαίνει αξιοποίηση των προσόντων αλλά φυγομαχία.\n29 Ιουνίου, 2011 στις 01:03\n45: Ναι -τα βάζω στον τόκο σημαίνει ότι παίρνω μέτρια απόδοση από τα προσόντα (κατά Βενιζέλο ή κατά τον Άγνωστο Ποιητή).\nΕυτυχώς εμείς ξέρουμε ότι ο εν λόγω ποιητής είναι ο Νιου Κιντ!\n29 Ιουνίου, 2011 στις 01:10\nΌποιος ενδιαφέρεται για οικονομικές αναλύσεις απαλλαγμένες από την παραπλανητική αργκό των οικονομολόγων μπορεί να επισκεφθεί το techiechan.com. Δύσκολα θα βρει κανείς στο ιντερνέτι πιο διαυγείς αναλύσεις.\nY.Γ. συγγνώμη αλλά έχει δει κανείς το κεντρικό του athens.indymedia.org σήμερα?\nΑν όχι περάστε μια βόλτα και δε θα χάσετε 🙂\n@35, 37, 42:\nΤα προσόντα στον τόκο;\nΌχι ο Μπένι!\n29 Ιουνίου, 2011 στις 01:12\n@48: Ο ποιητής, εννοείται, είναι ο μέγας Ιάπων μαιτρ του είδους Bang-shō (21ος αι. π.Χ.).\n29 Ιουνίου, 2011 στις 01:17\nΣτοιχειώδης λογική. Απλά πράγματα εντελώς. Συμφωνώ απολύτως με την ανάρτηση. Άκουγα μόλις το δακρύβρεχτο παραμύθι της Βάσως Παπανδρέου, η οποία βρίσκει τα μέτρα άδικα, σκληρά και απεχθή… αλλά θα ψηφίσει το μαχαίρι και όχι το πιστόλι. Για να κερδίσουμε χρόνο και να αποφύγουμε την χρεοκοπία. Η παλιά Αλεπού η Βάσω μας δουλεύει κατάμουτρα χωρίς ντροπή. Αφού από τη δική μας χρεοκοπία εξαρτάται η τύχη της Ευρώπης και κατ’ επέκτασιν του κόσμου ολόκληρου, γιατί δεν το παίζουν καλά αυτό το χαρτί; Αντί να μας εκβιάζουν εκείνοι, να στείλουμε τελεσίγραφο. Ή διαγράφεται το χρέος μας ή χρεοκοπούμε και σας συμπαρασύρουμε.\n29 Ιουνίου, 2011 στις 01:24\n47: Πράγματι, εξαιρετικό ιστολόγιο!\n48-9: Τιπούκειτε, εξαιρετικό το χάλι-κου!\n50: Δηλαδή προτιμάμε το μαχαίρι (τον αργό και βασανιστικό θάνατο) από το πιστόλι (τον ακαριαίο); Μου αρέσει να έχω επιλογές!\n29 Ιουνίου, 2011 στις 01:28\nΑπλά για να κάνω το δικηγόρο του διαβόλου…\nΌπως αναφέρεις κι εσύ Νίκο, το μεσοπρόθεσμο προβλέπει ότι το χρέος της γενικής κυβέρνησης ως % του Α.Ε.Π., μετά τις παρεμβάσεις και τις αποκρατικοποιήσεις, θα κυμανθεί στο 139,5% (ήτοι 351,4 δισ. ευρώ, περίπου ίδιο με το σημερινό). Αντιθέτως, το σενάριο άνευ των παρεμβάσεων και των αποκρατικοποιήσεων, προβλέπει χρέος της γενικής κυβέρνησης της τάξεως του 198,9% (και στις δύο περιπτώσεις με επιστροφή σε θετικούς ρυθμούς ανάπτυξης από το 2012 και μετά).\nΠαρότι γίνεται άμεσα αντιληπτή η βιωσιμότητα των δύο σεναρίων, την πραγματική διαφορά την κάνει η εξέλιξη του ελλείμματος. Στην περίπτωση που πραγματοποιηθούν οι αποκρατικοποιήσεις, το μεσοπρόθεσμο προβλέπει αξιοποίηση των εσόδων για την αποπληρωμή δυσμενών όρων χρηματοδότησης. Με αυτόν τον τρόπο προβλέπεται να επιτευχθεί μείωση του ελλείμματος της γενικής κυβέρνησης στο -1,2% του Α.Ε.Π., καθιστώντας ρεαλιστική την εξυπηρέτηση του χρέους. Χωρίς τις παρεμβάσεις και τις αποκρατικοποιήσεις, το αντίστοιχο μέγεθος προϋπολογίζεται στο -14,4%.\nΣυνοψίζοντας, στόχος του μεσοπρόθεσμου είναι η «αξιοποίηση» (συγκεκαλυμμένη εκποίηση) της δημόσιας περιουσίας, ώστε να συγκρατηθεί η δυναμική του δημόσιου χρέους και να μειωθεί σημαντικά το έλλειμμα της γενικής κυβέρνησης.\nέβλεπα μόλις ειδήσεις στο BBC , δειχναν Ελλάδα και λέγανε ότι αν δεν ψηφιστούν τα μέτρα χρεοκοπία και ότι δε φαίνεται να το καταλαβαίνουν αυτό οι διαδηλωτές κτλ. Τα ίδια γράφανε σήμερα και κάποιοι γερμανοί συν ότι η ΕΕ δεν έχει πλαν Β και ότι ως εδώ κτλ.\nΤο 2005 έτυχε να είμαι στην Ολλανδία όταν διεξήχθη το δημοψήφισμα για το Ευρωσύνταγμα (τι θυμήθηκα πάλι), είχε προηγηθεί νομίζω η αρνητική ψηφος των γάλλων. Οι διαφημιστικές εκστρατείες των ευρωπαιστών και των ευρωσκεπτικιστών κορυφώνονταν με τους υπέρ να έχουν ρίξει πολύ περισσότερα χρήματα στο παιχνίδι. Κυκλοφόρησε λοιπό ένα διαφημιστικό που έδειχνε εικόνες άπο το 2ΠΠ και το Αουσβιτς και λίγο ως πολύ έλεγε ότι εκεί θα καταντήσουμε αν δεν ψηφιστεί το Ευρωσύνταγμα. Η διαφήμιση αυτή πέτυχε τα αντίθετα ακριβώς απότελέσματα. το κοινό ένιωσε προσβεβλημένο, ένιωσε να εκβιάζεται. ακόμα και υπέρμαχοι γραφιάδες το καταδίκασαν . Οι ολλανδοί απέρριψαν το ευρωσύνταγμα και κατηγορήθηκαν από πολλούς για ευρωφοβία μέχρι και για ρατσισμό. όμως δεν απομονώθηκαν όπως τους απειλούσαν και η πορεία της ΕΕ ουσιαστικά δεν άλλαξε, τίποτα δεν έγινε . ειπώθηκε και το γνωστό κλισέ περι δημοκρατίας που δεν γνωρίζει αδιέξοδα.\nτότε έβλεπα θετικά το ευρωσύνταγμα, τώρα μπορώ να πω ότι οι ολλανδοί ήταν καλύτερα ενημερωμένοι απότι εγώ\n29 Ιουνίου, 2011 στις 02:20\nΑναμφίβολα συμφωνώ με το άρθρο σας.\nΕπίσης έχω να προσθέσω http://wp.me/p1of8y-dk\n29 Ιουνίου, 2011 στις 02:23\nΠροτάσεις έχει καταθέσει η Δράση του Στέφανου Μάνου. Το πλεονέκτημά τους είναι ότι είναι ρασιοναλιστικές. Αυτό ακριβώς είναι δυστυχώς και το μειονέκτημά τους…\n29 Ιουνίου, 2011 στις 02:37\n#41,42 Ιδου, ημιν εγεννηθη Παιδιον Νεον , ο προ αιωνων Ποιητηηηηηηηηηηηηηηης!!\n(το μακρον η στο τελος αδεται με βυζαντινα τσαλιμακια)\nΧωρίς καμία ειρωνία:\n@50: «Ή διαγράφεται το χρέος μας ή χρεοκοπούμε και σας συμπαρασύρουμε.»\n«διαγράφεται το χρέος μας» σημαίνει «χρεοκοπούμε».\nΑυτή τη στιγμή παίζεται ένα παιχνιδάκι με τις λέξεις από όλους τους κορυφαίους Ευρωπαίους αξιωματούχους και τραπεζίτες το διακύβευμα του οποίου είναι τα CDS (ασφάλιστρα ομολόγων για την περίπτωση χρεοκοπίας) και τα διάφορα στοιχήματα μέσω χρηματοπιστωτικών προιόντων και δευτερογενών αγορών που αφορούν την χρεοκοπία της Ελλάδας. Το παιχνιδάκι συνίσταται στο κατά πόσο το να μην πληρώσει η Ελλάδα (κάποια) ομόλογα θα σημαίνει ότι χρεοκόπησε και άρα η ασφαλιστική εταιρία θα πρέπει να αποζημιώσει τον κάτοχο του CDS. Αν και θα έπρεπε να είναι προφανές δεν είναι, διότι με κάτι παγαποντιές προσπαθούν να βαφτίσουν το κρέας ψάρι.\nΓενικότερα στα της οικονομικής κρίσης αυτό το οποίο συμβαίνει, και στην Ελλάδα, είναι η κατάρευση ενός παγκόσμιου σχεδίου πυραμίδα. Τα διάφορα χρηματοπιστωτικά προιόντα δεν είναι παρά\nμεταλλαγμένα σχέδια πυραμίδα (χοντρικά αλλά όχι με ανακρίβεια – σκεφτείτε μονο το εξής: μόνο το 2% του παγκόσμιου χρήματος αντιστοιχεί σε εμπόριο αγαθών, το 98% είναι περίπλοκα χρηματοπιστωτικά προιόντα όπως τα διαβόητα subprimes με τα στεγαστικά, από τα οποία ξεκίνησε το ντόμινο), η κατάρευση των οποίων το 2008 στις ΗΠΑ οδήγησε τις ΗΠΑ να τυπώσουν δυσανάλογα πολύ χρήμα (μόνο το πρώτο TARP ηταν 700 δις δολλάρια) σε σχέση με πριν, που με τη σειρά του οδήγησε στην κρίση δημοσίου χρέους που αντιμετωπίζουμε σήμερα. Το αντίστοιχο γίνεται στην Ευρώπη (ούτε ένα ευρώ δεν πάει για δημόσιο χρέος όυτε στην Ελλάδα, ούτε στην Ιρλανδία, δεν ξέρω για Πορτογαλλία – όλα πάνε απευθείας στις τράπεζες οι οποίες καταθέτουν ομολογα του δημοσιου στην ΕΚΤ για να τους δώσει ζεστό παραδάκι). Το πρόβλημα που έχει δημιουργήσει όλες τις τριβές και την αντίστοιχη φιλολογία περί διαμάχης ευρώ – δολλάρίου είναι το εξής: Η Γερμανία, άρα η Ευρώπη, αρνείται πεισματικά να τυπώσει άφθονο χρήμα όπως οι ΗΠΑ, για ιστορικούς λόγους (υπάρχει σχεδόν συναίνεση μεταξύ των ιστορικών ότι ένας από τους κύριους λόγους ανόδου των Ναζί ήταν ο υπερπληθωρισμός της δεκαετίας του 1920 στη Γερμανία). Αυτό έχει σαν αποτέλεσμα το δολλαρίο, που πληθωρίζεται, να χάνει την αξία του σε σχέση με το ευρώ άρα να ακριβαίνουν οι εξαγωγές της Ευρώπης-Γερμανίας, όποτε οι γερμανοί προσπαθούν να ρίχνουν την τιμή του ευρώ δημιουργώντας ψευτοκρίσεις.\nΠροφανώς σε κάποια φάση το παραμυθάκι αυτό θα τελειώσει και θα οδηγηθούμε σε ένα νέο Bretton Woods, άλλωστε η κατάρρευση του Bretton Woods (παγκόσμιο νομισματικό σύστημα που βασιζόταν στο δολλάριο) στις αρχές των 70ς ήταν αυτή που οδήγησε στην πληθωριστική περιδίνιση από κρίση σε μεγαλύτερη κρίση (πετρελαϊκή κρίση, μάυρη δευτερά το 87, κρίση «τίγρεων»(=ανατολικών χωρών) στα 90ς, κρίση φούσκας dot(.)com, κρίση στεγαστικών κοκ) από τότε μέχρι σήμερα. Κατά τη δική μου άποψη η κατάρευση αυτή, ασχέτως αν ήταν τυχαία ή αποτέλεσμα σχεδίου, χρησιμοποιήθηκε για μια συντηρητική αντεπίθεση, που ξεκίνησε από τον Nixon και την Thatcher, σε όλα τα επίπεδα, πολιτσμικό, οικονομικό, φιλοσοφικό. Από το τέλος του Β΄ΠΠ μέχρι τότε η χωρίς προηγούμενο ανάπτυξη στις δυτικές χώρες σε συνδυασμό με το φόβο του αντίπαλου δέους, είχε φέρει την εργατική τάξη σε πλεονεκτική θέση. Από τότε και μετά αντί να αυξάνουν τους μισθούς, μέσω του πληθωρισμού τους ροκανίζαν, αυξάνωντας όμως τα δάνεια, που με τη σειρά τους άυξανουν κι άλλο τις πληθωριστικές πιέσεις, ώστε να μπορούν οι εργάτες να διατηρούν το ίδιο ή και καλύτερο σε ορισμένες περιπτώσεις(όπως Ελλάδα) επίπεδο διαβίωσης. Ουσιαστικά είναι το ίδιο κόλπο, απλά πιο πολύπλοκο, που εφάρμοσαν οι Άγγλοι βιομήχανοι πολλάκις κατά τον 19ο αιώνα: οι εργάτες τότε δεν δούλευαν κάθε μέρα αναγκαστικά, δούλευαν όσο θέλαν για να εξασφαλιζουν τα προς το ζην. Όποτε λοιπόν παρατηρούνταν άυξηση του καθισιού, οι βιομήχανοι μειώναν τα μεροκάματα ή/και αυξάναν την τιμή βασικών τροφίμων, ώστε να αναγκάζονται οι εργάτες να δουλεύουν περισσότερο για να εξασφαλιζουν τα προς το ζην. Η βασική διαφορά του τότε με το παρών είναι ότι πλέον είναι αδύνατο, λόγω της τεχνολογικής πρόοδου, να εφεύρουμε τόσες δουλειές. Η μόνη πραγματικά ρεαλιστική διεκδίκιση δεν μπορεί να είναι άλλη από το 3 ώρες εργασία την ημέρα και πενθήμερο.\nH παγκόσμια κινεζοποίηση στην οποία προσπαθούν να μας υποβάλλουν, ακόμη κι αν το καταφέρουν, και δεν βλέπω κανέναν ρεαλιστικό λόγο να μην, απλά δεν θα δουλέψει.\nΤα της Ελλάδας είναι λίγο πολύ αδιάφορα, αφού χρησιμοποιείται ως πιόνι.\nΚαι το αν θα ψηφιστεί ή όχι το μεσοπρόθεσμο και το μνημόνιο ή όπως αλλιώς βαφτίζουν τις\nνεοφιλελεύθερες ονειρώξεις τους, είναι ακόμη πιο αδιάφορο ειδικά από τη στιγμή που, προς αποφυγή πανικού, εάν γίνει καμιά στραβή και δεν ψηφιστεί, έχουν δηλώσει ότι τα χρήματα της 5ης δόσης θα δοθούν.\nΣυγγνώμη για το σεντόνι και την έλλειψη παραπομπών.\nΉ μάλλον θα ξαναματαπαραπέμψω στον techiechan.com, από τους λίγους που παράγουν πρωτότυπο και ουσιαστικό λόγο.\nΕπίσης προσπαθείστε να είστε ανεχτικοί με τις γενικεύσεις και τις απλουστέυσεις, δεν είναι έυκολο να τα συνοψίσει κανείς όλα αυτά και η παραπάνω αποτυχία μου το αποδεικνύει περίτρανα.\n[εκεί που ειλικρινά δε θέλω ανοχή είναι σε τυχόν κοτσάνες, ασυνταξίες κτλ δεδομένου ότι ψιλοπροσπάθησα να τις αποφύγω.]\n29 Ιουνίου, 2011 στις 04:06\n57 Του ίδιου απ’ την Εποχή.\n29 Ιουνίου, 2011 στις 09:17\n#43. Trolloff αυτά έχουν με τα Οικονομικά, την σχέση που έχει η Αστρολογία με την Αστρονομία.\n29 Ιουνίου, 2011 στις 10:05\nΤου φίλου Munich σχόλιο πεντηκοστό και τρίτο\nγροικάω και από καρδιάς, νομίζω συμφωνώ\nΕτσά ήταν και στη Κύπρο μας με του Α(υ)νάν το πλάνο\n‘ΝΑΙ πείτε ωρέ πελλοί’, ελάλουν τα Μι.Μι.Ε\nΕλάλουν και οι πολιτικοί μέσα από το αεροπλάνο\nΜπρε..!, η Αβρούπα το ζητεί, απτάλη μπιτ ρωμιέ…\nOh God! , this plan dear lads ,to telei , also the Queen!\nΚαι στην Ευρώπη impossible ,ουκ άνευ! εισαχθείν\n(λείπει και ο Κορνήλιος και εκτραχύνομαι…:-))\nΜα ΟΧΙ ,είπαν οι πελλοί και οι Τούρκοι ‘ξεσπαθώσαν’\nΤα στάρμπακς θα μας πάρουνε , τα properties θα κάψουν\nΧαμός, σφαγή, καταστροφή ,η απειλή είναι ζώσαν!\nΜα τίποτε δε γίνηκε, οι απειλές ‘ σικέ’\nΚαι τελικά τους έκαναν, απ’τα τρουά ,τα ντέ!\nΤα ίδια –μα πιο ελαφρά- ακούγονται και τώρα\nΠου αέριον το φυσικόν, έχει λέει πολύ…\nΚαι εν να ρθουνε και οι Οβριοί μαζί με τους Κυπραίοι\nΤρυπάνια να βαρέσουνε , ο πλούτος ίσως βγει\nΠάλι λοιπόν οι φοβικοί βγήκαν οι αρουραίοι\nΜη ντα μας κάνουνε παιδιά?, μη ντου, μιαν αυγή?\nΠροσεκτικοί ας είμεθα, λέει ο Παπανδρέου\nΝα δούμε και το US of A τι ντιρεκτίβα δίδει…\nΜα τελικά το προχωρούν, κλάστε μας ένα…μύδι.\n29 Ιουνίου, 2011 στις 10:31\nH Ευρωπαία επίτροπος Αλιείας Μαρία (εδώ Πολυτεχνείο!)Δαμανάκη σε επίσκεψη της πριν λίγους μήνες στην Κύπρο, δήλωσε (μεταξύ άλλων ‘διασκεδαστικών’) ότι ‘φοβάται’ μήπως τυχόν γεωτρήσεις στο θαλάσσιο ‘οικόπεδο’ 12 (εκεί δεν φτάνει, όχι αλιευτικό σκάφος ,ούτε αντιτορπιλικό…) διαταράξουν το θαλάσσιο οικοσύστημα της περιοχής!….ακόμα γελάω !\n29 Ιουνίου, 2011 στις 10:49\nΜερικώς έχεις δίκιο. Ότι η οικονομία έχει κυκλική συμπεριφορά είναι αναμφισβήτητο γεγονός, επίσης γεγονός είναι ότι αυτά τα προγράμματα μπορούν να κάνουν αξιόπιστες προβλέψεις αν τους επιλέξεις μεγάλο βαθμό ελευθερίας. Αν π.χ. επενδύσεις με ορίζοντα 30ετάς, όπως κάνουν μεγάλες επενδυτικές και ασφαλιστικές εταιρίες. Συνήθως εμείς οι μικροί είμαστε κοντόφθαλμοι και μακροπρόθεσμα ποιος ζει και πεθαίνει, τα εκατομμύρια κέρδη τα θέλουμε το πολύ σε ένα εξάμηνο, οπότε, η καλύτερη μέθοδος πρόβλεψης είναι να ρίχνεις τα χαρτιά σε συνδυασμό ενός καλού φαγητού και ύπνου. Από την κυβέρνηση έχεις όμως την απαίτηση να βλέπει όχι με ορίζοντα την 30ετία, αλλά τα 50 και εκατό χρόνια μπροστά.\n29 Ιουνίου, 2011 στις 11:00\n#52 Η προβλεψη του μεσοπροθεσμου ειναι για το χρεος 501.078 δις ή 198,9% του ΑΕΠ. Προφανως δε διαβαζετε τα σχολια μετα το κειμενο του Νικοκυρη. Και δε ξερω που βρισκετε αυτα τα μαγικα νουμερα που αναφερετε. Προς ολους τους υποστηρικτες του μονοδρομου του μεσοπροθεσμου. Ελπιζω ναστε εδω τον Σεπτεμβριο οταν θα χρειαστει νεο μεσομεσοπροθεσμο γιατι το προηγουμενο δεν επιασε τους στοχους του. Αντε επιτελους με τους νοικοκυραιους. ΠΗΞΑΜΕ\nΤο 2015 τι θα πουλήσουμε; | αἰέν ἀριστεύειν said\n29 Ιουνίου, 2011 στις 11:54\n29 Ιουνίου, 2011 στις 12:24\n@60: Νέε θεϊκό το ποιηματάκι σου!\nΕίχα σκοπό να στιχουργήσω κι εγώ σήμερα αλλά προς το παρόν είμαι απίστευτα κουρασμένος και εκνευρισμένος γιατί είμαι περίπου 3 ώρες στο δρόμο.\nΌσοι δεν περάσατε κοντά από το κέντρο σήμερα, είναι αδύνατον να φανταστείτε το τι γίνεται! Πολεμική προετοιμασία, κανονικά! Οχυρώσεις, οδοφράγματα, λες και περιμένουμε επίθεση απ’τον οχτρό!\nΣήμερα δεν μιλάμε απλά για αποκλεισμό του κέντρου, θα ήταν ορθότερο να λέμε ότι έχει αποκλειστεί περιμετρικά ο Δήμος Αθηναίων ολόκληρος, από δυνάμεις των ΜΑΤ.\n29 Ιουνίου, 2011 στις 12:26\nΚαιρό τώρα απέχω απ το να γράψω το οτιδήποτε παρότι παρακολουθώ.. Μ’ έχει ενοχλήσει βαθύτατα είναι η αλήθεια η ξεκάθαρη πολιτικοποίηση του blog παρότι ξεκίνησε σαν μια προσπάθεια ανταλλαγής σκέψεων πάνω στην γλώσσα (η τις γλώσσες). Εδώ όμως αν μου επιτρέπεται θα κάνω μια παρέμβαση για να πω 5 πράγματα.\n1) Οι πίνακες που παραθέτει ο κος Καζάκης αναφέρουν πρωτογενές πλεόνασμα τα έτη 2010 και 2011 πράγμα που δεν ισχύει. Ακόμα κι αν το 2011 υποθέσει κανείς την καλή πρόθεση (δεν θα γίνει έιναι δεδομένο) για το 2010 είναι απλά ψέμα και μάλιστα χοντρό.\n2) Καλό είναι ο καθένας να ασκεί τα καθήκοντα του ως πολίτης κατά βούληση και συνείδηση αλλά καλό είναι να συμμετέχουν σε αντίστοιχες κουβέντες και άνθρωποι με κάποιες γνώσεις. Αν αρχίσω να μιλάω για την άποψη μου περί εξωτερικής πολιτικής δεν βλέπω τον λόγο να με ακούσει κάποιος.\n3) @ 55 μπράβο που το αναφέρεις αλλά φωνή βοώντος εν τη ερήμω.\n4) Αν προκύψει κάποια χρεωκοπία ο χειμώνας του 1941 θα φαίνεται παιδική χαρά… Τα μαύρα και κλεμμένα χρήματα πολλών πολιτών προϊόντα της διαφθοράς της δημόσιας διοίκησης κυρίως θα αγοράζουν πολύ φτηνά τα πάντα.\n5)Αλήθεια αν οι ξένοι ήθελαν να τους πουλήσουμε την γη μας (η οποία προφανώς πρέπει να είναι της επαγγελίας αλλιώς δεν γίνεται) δεν θα μπορούσαν να το κάνουν ευκολότερα κρατώντας μας στην νιρβάνα της τελευταίας τριακονταετίας? Η μήπως ο μέσος έλληνας δεν θα πούλαγε και την μάνα του για την σωστή τιμή?\n6) Οι πιστωτές μας θα κερδίσουν αν χρεοκοπήσουμε? Και πόσα? Αν χρεοκοπήσουμε θα κερδίσουν κι άλλοι? Και ποιοι? Η Goldman Sachs? Και μόνο αυτή? ή και ο κάθε υπάλληλος της ΔΟΥ που έχει και κάνα εκατομμυριάκι στην άκρη?\nΚαι κάτι τελευταίο @ 63 αφού δεν υπάρχει μονόδρομος έχετε κάτι να μας προτείνετε η μήπως είστε απο αυτούς που θα ζει σε μια καλύτερη Ελλάδα μετά την στάση πληρωμών?\n29 Ιουνίου, 2011 στις 12:31\n@41,42: Τώρα τα είδα! Κι αυτά καταπληκτικά!!! 😀\nΝα’σαι καλά μου έφτιαξες λίγο τη διάθεση!!\n29 Ιουνίου, 2011 στις 12:43\n#66 Και μονο ο τροπος που βαζετε το ερωτημα υποκρυπτει μια εμπαθεια, θα αποφυγω ομως τη δικια σας αγενεια και θα σας πω οτι δεν ειμαι υπερ της στασης. Ουτε ομως φερνω τη καταστροφη λεγοντας για 1941. Αυτα ανηκουν στη προπαγανδα των νεοφιλελευθερων που ανηκετε. Η τρομοκρατηση ειναι κατι που το εχετε σπουδασει επιμελως αλλα δε πιανει παντα. Λεω λοιπον πως αν δεν υπαρξει κουρεμα και διαπραγματευση του εναπομειναντος χρεους με χρονικο περιθωριο χαριτος και μικροτερο επιτοκιο και μοιρασμα αυτου του χρεους στην υπολοιπη ΕΕ τοτε η χρεοκοπια θαρθει ετσι κι αλλιως. Κι επειδη εσεις μαλλον δεν ανηκετε σε αυτους των 571 ευρω μηνιαιως μπορειτε να μας πειτε σε τι οφελει η καταστροφη του κοινωνικου ιστου, η λεηλατηση εδω κι εναμισυ χρονο των εισοδηματων και η ερημωση των κοινωνικων υποδομων? Υπαρχει εστω και κατι βελτιωθηκε με το μνημονιο?\n29 Ιουνίου, 2011 στις 13:03\nRooster, δεν είσαι ο μόνος που το θίγει ως θέμα, οπότε μην θεωρήσεις ότι σου απευθύνομαι προσωπικά, απλά την απορία μου εκφράζω: Από πού κι ως πού σε έχει ενοχλήσει βαθύτατα η πολιτικοποίηση του blog; Αν δεν είναι σήμερα καιρός να πολιτικοποιηθούμε όλοι μας, πότε θα είναι;\nΣτο κάτω κάτω προσωπικό ιστολόγιο ενός ανθρώπου είναι, ότι θέλει το κάνει! Ούτε επιδοτούμενο από το υπουργείο πολιτισμού είναι, ούτε θεσμικό ρόλο επιτελεί για να υποχρεώνεται να μην εκφέρει πολιτική άποψη! Όταν λες «ξεκίνησε σαν μια προσπάθεια…» είναι σαν να υπονοείς ότι συμμετείχες στον αρχικό σχεδιασμό του και τελικά σε προδώσανε και απογοητεύτηκες. Δεν νομίζω ότι ευσταθεί αυτό, έτσι; 🙂\nΚαι τώρα θα ήθελα να απαντήσω στα ερωτήματα που θέτεις:\n1) Χώρια με τους πίνακες του κου Καζάκη, από τα ίδια τα στοιχεία του μεσοπροθέσμου δεν προκύπτει μείωση του χρέους μέχρι το 2015. Διαφωνείς με αυτό; Βέβαια συμφωνώ με κάποιους από τους προλαλήσαντες πως το πρόβλημα δεν είναι το χρέος αλλά το έλλειμα. Αν είχαμε πλεόνασμα, δεν θα μας ένοιαζε το χρέος, όσο μεγάλο κι αν ήταν.\n2) Αν η άποψή του εκφέρεται στη Βουλή ή στις Βρυξέλλες, ναι, καλό θα είναι να έχει βαθιά γνώση και όλα τα τυπικά προσόντα πριν μιλήσει για οτιδήποτε. Όταν όμως η άποψη εκφέρεται σε μια διαδικτυακή συντροφιά, απλά για να συζητήσουμε, να ξεσκάσουμε, ή να μάθουμε κάτι παραπάνω, γιατί πρέπει να επιδείξει κάποιος περγαμηνές; Δεν αρκεί απλά να ανταλλάσουμε απόψεις;\n3) εν τη ερήμω indeed\n4) Ε όχι και το 1941 παιδική χαρά. Έχει και η υπερβολή τα όριά της. Και φυσικά κανείς από το λαό δεν θέλει τη χρεοκοπία. Κοιτώντας όμως τα μέτρα που πάρθηκαν μέχρι τώρα και αυτά που ψηφίζονται σήμερα, γίνομαι ολοένα και πιο σίγουρος ότι σ’αυτήν ακριβώς μας οδηγούν, απλά δεν μας το λένε.\n5) Αν οι Έλληνες που συναναστρέφεσαι θα πουλούσαν τη μάνα τους για τη σωστή τιμή, μάλλον κάνεις κακές παρέες. Ο μέσος Έλληνας χαιρόταν και το’χε καμάρι του να είχε κρατική ΔΕΗ και ΟΣΕ και Ολυμπιακή, ακόμα και ζημιογόνες.\n6) Οι πιστωτές μας είτε χρεοκοπήσουμε είτε όχι μια χαρά θα τα πάνε, δεν τους φοβάμαι. Εμείς να βάλουμε λίγη τάξη στο μαγαζάκι μας δεν γίνεται;\n29 Ιουνίου, 2011 στις 13:09\nΜόλις τώρα διάβασα μια πολύ ενδιαφέροντα ανάλυση από γιατρό και προτείνει μια απλούστατη λύση. Λέει εν ολίγοις, Η Τράπεζα της Ελλάδος έχει δικαίωμα να τυπώσει χρήμα. Οπότε, αν τυπώσει 550 δις, τότε όχι μόνο εξοφλούμε όλα τα χρέη μας, αλλά θα ζούμε και σαν βασιλιάδες εις τους αιώνες των αιώνων. Αμήν, λέγω, αμήν. Μερικοί έχουν ξεφύγει τελείως. Στην ίδια κατηγορία κατατάσσω και προτάσεις περί κουρέματος και ψαλιδίσματος. Προσωπικά προτείνω να πτωχεύσουμε εδώ και τώρα, τέτοια αγωνία και κατρακύλα δεν αντέχω.\n29 Ιουνίου, 2011 στις 13:14\n«Αν προκύψει κάποια χρεωκοπία ο χειμώνας του 1941 θα φαίνεται παιδική χαρά…» !!!\nΤα είπατε όλα, αγαπητέ μου άγνωστε «Rooster»!\nΓιατί τότε (το 1941) δεν ήταν όλος ο κόσμος μαζεμένος στις πόλεις, δεν υπήρχε πουθενά στην ύπαιθρο ούτε σπιθαμή γης ακαλλιέργητη και αχολογούσε ο τόπος από τα κουδούνια και τις φωνές.\nΚαι, το σημαντικότερο, οι άνθρωποι ήταν πιο ολιγαρκείς και πιο σκληραγωγημένοι.\nΠαρότι δεν σας ξέρω, κάτι μου λέει πως έχετε σημαντικά πράγματα να πείτε και να προτείνετε.\nΤώρα το ποιοι θα σας ακούσουν, είναι άλλο ζήτημα.\nΨέλλισε και η….αφεντιά μου δυο σταράτα λόγια εκ βαθέων (31), μα δεν φαίνεται να ενδιαφέρουν κανέναν.\n29 Ιουνίου, 2011 στις 13:34\nΕνοχλητικό είναι που ορισμένοι ενοχλούνται που κάποιοι ακόμα έχουν συγκεκριμένη πολιτική άποψη και δεν το έχουν ρίξει στο «απολίτικο» και στο «όλοι ίδιοι είστε» που είναι πολύ της μόδας τελευταία.\nΆσε που έχουν γίνει ξαφνικά όλοι οικονομολόγοι, λες και το πρόβλημα της χώρας είναι οικονομικό και όχι κοινωνικοπολιτικό.\nΑναρωτιέμαι, εάν αύριο ως δια μαγείας εξαφανιζόταν το χρέος της χώρας, τι θα εμπόδιζε το ίδιο αποτυχημένο πολιτικό κατεστημένο να ξανακάνει τα ίδια;\nΚαι τι θα εμπόδιζε τον Έλληνα ψηφοφόρο από το να τους ξαναψηφίσει;\nΕδώ έχει καταρρεύσει το σύμπαν και στις δημοσκοπήσεις προηγείται ο …Σαμαράς!\nΌσοι ψάχνουν για μαγικές λύσεις και οικονομικές συνταγές εξόδου από την κρίση, σύντομα θα καταλάβουν ότι όλα αυτά είναι παραμύθια.\nΗ κοινωνία μας έχει φαλιρίσει εδώ και πάρα πολλές δεκαετίες.\nΗ κοινωνίας μας γεννά στρεβλώσεις και αδιέξοδα όπως το οικονομικό μας αδιέξοδο, και όχι το αντίστροφο.\nΟι λύσεις λοιπόν δεν είναι αν θα πτωχεύσουμε ή όχι, αλλά αν ο Έλληνας ψηφοφόρος θα ψηφίζει υπεύθυνα με γνώμονα το καλό της κοινωνίας και όχι της πάρτης του.\nΚαι υπεύθυνος ψηφοφόρος σημαίνει υπεύθυνος πολίτης και όχι το νεοελληνικό γαϊδούρι που όλοι γνωρίζουμε…\n29 Ιουνίου, 2011 στις 13:44\n@ 68Αποφεύγετε την αγένεια αγαπητέ λέγοντας ότι σπουδάζω την τρομοκρατία; Καλό κι αυτό. Αυτά που λέτε είναι σε γενικές γραμμές σωστά εκτός από την άποψη που έχετε ότι προπαγανδίζω. Είναι όμως και ελλιπή, καθώς και προϊόντα κακής πληροφόρησης. Π.Χ. αυτή η ιδέα για το μοίρασμα του χρέους θα είναι καταστροφική(εκτός από ανήθικη), διότι αν το χρέος μοιραστεί και έτσι μπορούν 10-15 οικονομίες μαζί με καμιά 30ρια ιδιώτες να το αντέξουν ( ο καθένας το μερίδιο του) τότε είναι που θα παρθεί η απόφαση να μας παρατήσουν στην μοίρα μας και να χρεοκοπήσουμε καθένας έχει το δικαίωμα να έχει την άποψη του κυρίως εκεί που έχει και μεγαλύτερο εύρος εμπειρίας και γνώσης. Αλλά δεν μπορούμε να μπούμε σε αυτή την συζήτηση είναι πολύ μεγάλη. Δύο πράγματα όμως είναι δεδομένα, πρέπει αμέσως και χωρίς δεύτερη σκέψη να δημιουργήσουμε πρωτογενές πλεόνασμα και να αποφύγουμε την χρεοκοπία. Οτιδήποτε άλλο δεν είναι αφελές αλλά προδοτικό. Αν έχετε καλύτερες απόψεις απ το μεσοπρόθεσμο (όπως πχ έχει ο Στέφανος Μάνος της Δράσης) με ευχαρίστηση να τις στηρίξω. Αλλά δεν έχετε. Κ αφού δεν έχετε καλό θα ήταν να απαντήσετε σε κάποια από τα ερωτήματα μου.\n29 Ιουνίου, 2011 στις 13:52\n@ 71 Χαμένος κόπος δεν είναι.. Εγώ εκτίμησα το post σας και μάλιστα σαν όαση. Απλά ασχολήθηκα με άλλα post κατα την γνώμη μου επικίνδυνα\n«Ακόμα κι αν πρόκειται -τελικά- να χρεοκοπήσουμε, (πράγμα το οποίο είμαι βέβαιος ότι οι ‘εταίροι’ μας -για λόγους αμοιβαίου συμφέροντος- δεν θα αφήσουν να συμβεί), έχουμε χρέος εθνικό να ΠΕΙΣΟΥΜΕ ότι προσπαθήσαμε ειλικρινά με νύχια και με δόντια να το αποφύγουμε, και να τιμήσουμε ως χώρα τον λόγο μας και την υπογραφή μας. Και να μη γίνουμε τα ρεντίκολα, οι απατεώνες, οι ‘μπαταξήδες’, οι αναξιόπιστοι της Ευρώπης και του κόσμου.»\nΔεν μπορείτε να φανταστείτε πόσο με εκφράζει και πόσο χαίρομαι που μεγάλωσαν κάποιοι με τέτοιες αρχές…\n29 Ιουνίου, 2011 στις 14:17\n29 Ιουνίου, 2011 στις 14:20\n@ 69 Μερικές απαντήσεις σε ευγενικό πάντα πνεύμα.\nΜε ενοχλεί η πολιτικοποίηση του blog όχι γιατί δεν πρέπει να είναι τα άτομα ή γιατί οι ημέρες δεν το επιτάσσουν, προς θεού, όμως βλέπω γίνεται αυτοσκοπός και εγώ «γνώρισα» το site αρχικά αλλά και το blog μετέπειτα αλλιώς.\n2)συμφωνώ απόλυτα μακριά από εμένα οι απαγόρευση της άποψης. Απλά δυστυχώς πολύς κόσμος πατάει στην άγνοια του κόσμου για την οικονομία και Λαϊκίζει και αυτό τείνει να γείνει το μεγαλύτερο πρόβλημα της ελληνικής κοινωνίας. Και προς αποφυγή οποιασδήποτε παρεξήγησης το οτι ασχολούμαι με τα οικονομικά δεν σημαίνει κάτι, υπάρχει πολύς κόσμος που είναι μηχανικοί η δικηγόροι οι μεταφραστές που έχουν τρομερές απόψεις. Πάρτε όμως το εξής παράδειγμα αν ήταν το μείζον ζήτημα της ελληνικής κοινωνίας η αναθεώρηση του συντάγματος θα με ανεχόσασταν να βγαίνω από δω κ από εκεί και με τις λιγοστές μου γνώσεις να το παίζω σπουδαίος;\n4)δυστυχώς θα είναι χειρότερα και τον λόγο τον δίνει ο ΣΑΘ στο σχόλιο του το 71\n5) Ίσως παρεξηγήθηκε λίγο αλλά αυτό που εννοώ είναι ότι αν ήθελαν κάτι (πχ την γη μας) αυτό που αρκούσε να κάνουν ήταν να μας κρατάνε σε μια ψεύτικη ευημερία και θα ήταν όλα καλά…\n6) Ειλικρινά σου λέω οι πιστωτές μας δεν θα τα πάνε μια χαρά… αλλά θέλει πολύ ανάλυση, για το δεύτερο σκέλος συμφωνώ και πάλι.\n29 Ιουνίου, 2011 στις 14:22\n#73 Ακουστε με κυριε ρουστερ (ακα Ανδριανοπουλε). Ειναι γνωστη αυτη η αυταρχικη αντιληψη που οταν διαφωνει με τις προτασεις και τα αντεπιχειρηματα κανει οτι δε τα βλεπει αλλα κι οταν τα διαβλεπει δεν απαντα επι αυτων αλλα προσπαθει να τα διαβαλει. Για σας, το συμφερον σας και των εργοδοτων σας το συμφερον ειναι να διατηρηθει αυτο το συστημα που οδηγει μαθηματικα στην εξαθλιωση της κοινωνιας. Τα περι προδοσιας να τα πειτε στους εθνολαϊκιστες που εχουν και περασει μεγαλη.\n29 Ιουνίου, 2011 στις 14:24\nΕγώ δεν ξεέρω τίτοα από οικονομικά, ξέρω μόνο ότι καποια εποχή βρέθηκα με μεγάλο χρέος και μηδέν εισόδημα και ακολούθησα τη λογική μου για να το ξεφορτωθώ χωρίς να πουλήσω τίποτα. Αλλά αυτά δεν εφαρμόζονται σε κράτη, υποθέτω.\nΩς προς το ζήτημα που θέτει ο μπλογκοκύρης, η απάντηση είναι έλα ντε. Δεν χρειάζεται πώληση, χρειάζεται επενδυση. ότι θα περάσιε μια περίοδος που όλα θα χειροτερέψουν είνα γεγονός, το θέμα έιναι να μπουν οι βασεις για μελλοντική βελτίωση. Και δε με έχει πεισει κανένας ότι μπαινουν βάσεις για οτιδήποτε.\nΥΓ Κι εμε΄να δεν μου αρεσιε η κομματικοποίηση του μπλογκ κύριε Ροιυστερ, αλλά το να συζητά κανείς την επικαιρότητα δεν είναι το ίδιο\n29 Ιουνίου, 2011 στις 14:30\nΜια αλλη συνεισφορα -αν ενδιαφερει κανεναν- ειναι το εξης αρθρο\n(δεν εχει πολλες αναφορες, αλλα δεν ειναι πολυ δυσκολο φανταζομαι να διασταυρωσει κανεις αυτες τις πληροφοριες)\nΔεν χρειαζεται να ειμαστε οικονομολογοι και ειδικοι, αλλα η κοικη λογικη μερικες φορες αρκει για να βγαλουμε καποια συμπερασματα…\nΘα προσπαθήσω με τη σειρά μου να μη αναφερθώ στο ύφος που χρησιμοποιείτε, γιατί σέβομαι το επίπεδο του ιστολογίου.\nΤα μεγέθη που παρέθεσα, μόνο αποκυήματα φαντασίας δεν είναι. Θα σας παρακαλούσα να παρατηρήσετε ότι το ύψος του χρέους της γενικής κυβέρνησης που παρέθεσα (198,9%), ταυτίζεται με αυτό του δικού σας σχολίου #2. Αναφέρονται όμως στο σενάριο βάσης, το οποίο ΔΕΝ περιλαμβάνει τις παρεμβάσεις και αποκρατικοποιήσεις (σελίδα 45 της αιτιολογικής έκθεσης). Το αντίστοιχο μέγεθος ΜΕ τις παρεμβάσεις και τις αποκρατικοποιήσεις προϋπολογίζεται όπως προανέφερα στο 139,5% (πίνακας 3.10 ενότητα Β. σελ. 76 της αιτιολογικής έκθεσης).\nΜε τα παραπάνω δεν υπονοώ ότι το μεσοπρόθεσμο είναι εφικτό, διότι διαφωνώ πλήρως με όλες τις παραδοχές του (ανάπτυξη από το 2012 και μετά ανεξαρτήτως ακολουθούμενης οικονομικής πολιτικής κ.α.). Απλά μια κριτική που στηρίζεται στο ότι το επίπεδο του δημοσίου χρέους θα είναι ίδιο -ή περίπου ίδιο- είτε γίνουν οι αποκρατικοποιήσεις είτε όχι, αδικεί το επίπεδο της συζήτησης. Παραβλέπει τη μείωση του ελλείμματος και την ανακοπή της δυναμικής του χρέους, τα οποία διατείνεται ότι θα επιτύχει ο συντάκτης της αιτιολογικής έκθεσης.\n29 Ιουνίου, 2011 στις 14:37\n@ 77 οι εργοδότες μου καμία εξαθλίωση της κοινωνίας δεν θα ήθελαν, απο αυτήν ζουν. Δεν διατρέβλωσα τίποτα ούτε έκανα πως δεν έιδα κάτι άλλωστε η ανάλυση σας είναι επιπέδου Λαζόπουλου το να απαντήσω σε αυτήν δεν είναι κάτι δύσκολο πιστέψτε κύριε φωτόπουλε.\nΒλέπω ότι χάνω ενδιαφέροντα σχόλια, οπότε ας εγγραφώ.\nΚυρίως για να πω ότι τα στιχουργήματα του Νέου είναι εξαιρετικά! Μαζευτήκανε πολλά ταλέντα σε τούτο το σπίτι… 🙂\nΑναφορικά τώρα με το ζήτημα που μας απασχολεί όλους νομίζω, δεν πιστεύω ότι τα πράγματα είναι τόσο απλά όπως τα διλήμματα «μεσοπρόθεσμο ή τανκς» ή «μεσοπρόθεσμο ή πείνα κατοχής». Φυσικά και είμαι υπέρ της άποψης ότι θα πρέπει σαν κράτος να τιμήσουμε και την υπογραφή μας και τον λόγο μας στη διεθνή κοινότητα. Όμως, ο τρόπος διαχείρισης έχει μεγάλη σημασία. Αντί να βρισκόμαστε ενώπιον πιεστικών προθεσμιών και επικίνδυνων διλημμάτων, θα έπρεπε ίσως να βάλουμε κάτω τα χρωστούμενα να δούμε που χρωστάμε με πόσο τόκο και που επενδύθηκαν ή τσεπώθηκαν, να βάλουμε κάτω το τι μας χρωστάνε ποιοι και από πότε, να δούμε τι μπορούμε να κόψουμε χωρίς να υπονομεύσουμε τον κοινωνικό ιστό και την παροχή κοινωνικής πρόνοιας και πόσο μπορούμε να στηρίξουμε αξιοκρατικά την ανάπτυξη και να να καταστρωθεί όχι ένα «μεσοπρόθεσμο» αλλά ένα ουσιαστικό σχέδιο ανάπτυξης και εξόδου από την ύφεση. Μπορεί να μη σπούδασα οικονομικά αλλά λόγω δουλειάς κάνω πολλούς συμβιβασμούς χρεών. Με το πιστόλι στον κρόταφο δουλειά δεν γίνεται. Δυστυχώς η κυβέρνηση δεν δείχνει να έχει καμία ικανότητα ουσιαστικής διαπραγμάτευσης και αυτό είναι που έχει βγάλει τον κόσμο στους δρόμους. Το δικό μου «όχι» στο μεσοπρόθεσμο δεν συντάσσεται με το «δεν χρωστάω δεν πληρώνω» αλλά με το ότι πιστεύω ότι είναι λάθος η αντιμετώπιση του χρέους.\n@66 Αγαπητέ Ρούστερ, ο μπαμπάς μου με μεγάλωσε με την ιδέα ότι όλα τα ανθρώπινα προβλήματα είναι στη ρίζα τους οικονομικά. Και πολιτικά θα συμπλήρωνα εγώ τώρα που μεγάλωσα. Ιδίως τα γλωσσικά, για όσους έχουν παρακολουθήσει το γλωσσικό στην Ελλάδα, είναι βαθύτατα πολιτικά. Άρα το σπίτι του οικοδεσπότη μας δεν θα μπορούσε να είναι απολιτίκ. Ανεξάρτητα από το ότι είναι δικαίωμά του να γράφει ότι θέλει στο σπίτι του, εμένα προσωπικά μου αρέσει διότι, ασχέτως με το αν συμφωνώ ή όχι, διαβάζω διαφορετικές απόψεις και αυτό κάνει την πολιτική συζήτηση πάντα πλουσιότερη. Και έτσι έγινε βήμα για να εκφράσατε και σεις την δική σας πολιτική άποψη. 🙂\n@ Χρήστο γενικότερα,\nΚαιρό τώρα έχω την απορία: από πότε το νοικοκυραίος έγινε βρισιά; και τι είναι οι μη νοικυραίοι; ανοικοκύρευτοι; ή επαναστάτες που ψάχνουν την ευκαιρία να νοικοκυρευτούν;\n29 Ιουνίου, 2011 στις 14:45\n@77 Μ’ αρέσει που επιχειρηματολογείς αναφερόμενος στο εισόδημα του σχολιαστή και στην πρόθεση των εργοδοτών του την οποία γνωρίζεις (;) απέξω κι ανακατωτά. Νάις\n29 Ιουνίου, 2011 στις 15:01\n#83 Τωρα μου κανες τα μουτρα κιμα με αυτο το σχολιο. Βερι ναϊς\n29 Ιουνίου, 2011 στις 15:02\nΣυμφωνών με την Ιμόρ, δουλέιές με το πιστόλι στον κρόταφο δε γίνονται και τελικά εγω που έιμαι μακρυά και τα βλεπω από απόσταση περισσότερο ενοχλούμαι που βλέπω ότι δεν υπάρχει συστηματική και σοβαρη αντιμετώπιση του προβλήματος από τους πολιτικούς, που στο κάτω κάτω, αυτό είναι το ελάχιστο που περιμενεις να δεις σε μια κριση (και εννοείται πιο πολύ το περιμένεις παό την κυβερνηση). Δεν περιμένω να αποκαλυφθεί κανένας καινούργιος ηγέτης- εθνάρχης- εθνικός ήρωας.\n29 Ιουνίου, 2011 στις 15:03\n@84 Έλα! Και γω που νόμιζα ότι δεν μπορεί τίποτα να σου κάνει τη μούρη κρέας.\n29 Ιουνίου, 2011 στις 15:05\n#81.Κυριε Ανδριανοπουλε δε περιμενα και τιποτε αλλο απο λογου σας, ειναι γνωστος ο πολιτικος σας λογος.\n#80 Οπως λετε κι εσεις η παραδοχες για την επιτυχια του μεσοπροθεσμου ειναι μαγικες (5% αναπτυξη απο σημερα μεχρι το 2025) Οποτε το 198% χρεος ειναι ποιο κοντα στη πραγματικοτητα.\n29 Ιουνίου, 2011 στις 15:46\n29 Ιουνίου, 2011 στις 15:55\nΣυνεπώς συμφωνείτε υποθέτω ότι η οποιαδήποτε κριτική γίνεται στο μεσοπρόθεσμο οφείλει να γίνεται:\n1) είτε σε βάση ρεαλισμού των παραδοχών\n2) είναι σε ιδεολογική βάση οικονομικής οργάνωσης.\nΑν παρέθεσα τα μεγέθη του μεσοπρόθεσμου, δεν είναι επειδή συμφωνώ με τις παραδοχές του. Είναι για να επισημάνω ότι η κριτική που του ασκείται πολλές φορές είναι πρόχειρη, ρίχνοντας έτσι νερό στον μύλο των θιασωτών του.\n29 Ιουνίου, 2011 στις 16:00\n@88: Αθανασιάδης ΝΑΙ τελικά, μετά από ηρωικό λογύδριο 🙂\n29 Ιουνίου, 2011 στις 16:03\n@ 87 Παρεξήγησα το επίπεδο σου, ο λαζόπουλος για εσένα είναι βαρύς.\n@ 82 Σεβαστό το όχι σου στο μεσοπρόθεσμο, δεν το υποστηρίζει και κανένας λογικός νομίζω άλλωστε. Ούτε με το πιστόλι στον κρόταφο γίνεται δουλειά, πολύ σωστό και αυτό. Κάνω και μια πρόβλεψη. ένα καλό του ΔΝΤ είναι οτι όπου έχει πάει (Αργεντινή, Ουκρανία, Τουρκία κλπ) έχει αλλάξει άρδην το πολιτικό σκηνικό. Και νομίζω οτι ζούμε το τέλος αυτών των πολιτικών.. Αντε να δούμε ποιους θα βάλουμε μετά..\n29 Ιουνίου, 2011 στις 16:15\nΝα με συμπαθάτε που δεν σχολίασα ως τώρα, έλειπα. Μια επισήμανση επί της διαδικασίας, στον Ρούστερ:\nΑν μετρήσουμε τα «πολιτικοποιημένα» άρθρα θα δείτε ότι δεν είναι και τόσο πολλά. Αν εννοείτε ότι τα ακραιφνώς γλωσσικά άρθρα συγκεντρώνουν λιγότερα σχόλια από τα «πολιτικά» (δεν είμαι βέβαιος ότι ισχύει αυτό) δεν έχετε παρά να σχολιάζετε στα μεν και όχι στα δε 🙂\n29 Ιουνίου, 2011 στις 16:17\n90 Ενθυμούμενος τη βουκολική θεωρία του Αβέρωφ.\n29 Ιουνίου, 2011 στις 16:29\nὅ,τι πουλᾶμε καὶ τώρα: ψευτομαγκιά, τσαμπουκᾶ καὶ τρέλα.\n29 Ιουνίου, 2011 στις 16:44\n29 Ιουνίου, 2011 στις 17:03\n@95 β Το παίρνεις και την κάνεις;\n29 Ιουνίου, 2011 στις 17:15\n29 Ιουνίου, 2011 στις 17:21\n@97 Χαίρομαι. Δεν σας το ‘χα.\n29 Ιουνίου, 2011 στις 17:25\nΛοιπόν το Μεσοπρόθεσμο το ΝΑΙ του, έχει πάρει\nΩχχχ, πεθερούλη μου καλέ, σφίξ’ κι άλλο το ζωνάρι\nΤι κι αν ξενοκουβάλησες μυρίους τόσους τόνους\nΘέλει θυσίες και αντοχές στους χαλεπούς τους χρόνους\n..κι ας δούλεψες κι ας μόχθησες ,σαράντα τόσους χρόνους\nΗ σύνταξη σου παχυλή, δίκαιο το ψαλίδι\nΆκου επτακόσια τόσα ευρώ…κι ας είσαι σαμιαμίδι\nΣτη δίαιτα λοιπόν και εσύ, αν κι έχεις σιλουέτα\nΤων βολευτών η ψήφος μας ,σου δίδει σιγαρέτα\nΤα ένσημα της φάμπρικας στο Ντόρντμουντ… θα γυρίσουν\nΈχουμε αξίους πολιτικούς να τα διεκδικήσουν…\nΜα φταις κι εσύ! Το είπανε, ο Θόδωρας και οι άλλοι\nΌλοι μαζί το βάλατε το χέρι στο τσουκάλι.\nΤι? Εσύ δούλευες? Πολέμησες και λίγο?\nΒρε ας τα αυτά τα πονηρά..μας κάνεις τον κολίγο…\nΗ Λογική είναι σκληρή, σκληροί και οι αριθμοί της\nΓια να ορθωθεί το κράτος μας ,θα γίνεις …μακαρίτης (φτου κακά!)\nΚλείνω αυτές τις ρίμες μου\nστραβοκοιτών …ως πότης\nΗ Ντόρα και οι συν αυτή… θεέ μου υπευθυνότης!\nΜε αποχή και κρύψιμο… σώνεται η ανθρωπότης…\nΜη κράξετε, μη ψέξετε ,μη τώρα μη ποτέ,\nΤο ξέρω, η μάνα του κιοτή …δεν έκλαψε ποτέ!\n(Ζητώ συγγνώμη για τον προσωπικό τόνο του ‘δημιουργήματος’ αλλά έτσι μου βγήκε αυθόρμητα…)\n29 Ιουνίου, 2011 στις 17:27\n97 Μια αδιάκριτη ερώτηση. Με την Αθηνά και το Θόδωρο έχεις συγγένεια;\n29 Ιουνίου, 2011 στις 17:57\nΑν σας ‘διαβάζω’ σωστά, στην ερώτηση του ‘Νοικοδεσπότη’: «Το 2015 τι θα πουλήσουμε; «, απαντάτε: «ὅ,τι πουλᾶμε καὶ τώρα: ψευτομαγκιά, τσαμπουκᾶ καὶ τρέλα.»\nΜε όλον τον οφειλόμενο σεβασμό στον ξεχωριστό λόγο σας, δεν συμμερίζομαι την απαισιοδοξία σας.\nΨέλλισα την ταπεινή μου γνώμη στο 31:\n«…………….Κάτι μου λέει ότι κάτι θα μείνει σ’ αυτόν τον καταραμένο τόπο από αυτό το μάτωμα και ότι κάποτε μπορεί και να χρωστάμε χάρη στο Μνημόνιο, στο Μεσοπρόθεσμο Π.Δ.Σ. και σ’ ό,τι ακόμα χρειαστεί για το ξεπέρασμα αυτού του εφιάλτη.\nΑν δεν τα καταφέρουμε ούτε και τώρα (κάνοντας τη μείζονα αυτή Κρίση μείζονα Ευκαιρία) να μετατρέψουμε αυτό το μπορντέλο σε Κράτος Δικαίου, καλύτερα να χαθούμε. ………. Οι Έλληνες είμαστε φιλότιμος λαός. Αν δούμε ότι μπαίνει άγριο χέρι στους αχρείους, στα λαμόγια, στους αεριτζήδες, στη συνδικαλητεία, στους συστηματικούς φοροφυγάδες, στους καταχραστές δημοσίου χρήματος κ.τ.λ., θα δώσουμε και τη μπουκιά απ’ το στόμα μας για να σωθεί η χώρα, να μη θέσουμε σε κίνδυνο το μέλλον των παιδιών μας και να μη γυρίσουμε ως χώρα πολλές δεκαετίες πίσω.»\nΕκείνο που χρειάζεται, είναι να φυσήξει άλλος αέρας και να πρυτανεύσει «ο διακαής και γνήσιος έρως ……. προς το δημόσιον καλόν», που τόσο ωραία λέει ο παππούς μας ο Ιώσηπος Μοισιόδαξ!\nΊσως μια νέα «Φιλική Εταιρεία», μια νέα «Μεγάλη Ιδέα» που θα βάλει στόχο τη δημιουργία -επιτέλους- Κράτους Δικαίου, δεν νομίζω ότι είναι πάνω από τις δυνάμεις μας ως λαού και ως έθνους.\n29 Ιουνίου, 2011 στις 18:05\nτὸ ἔγραψα πολὺ πολὺ βιαστικὰ γι’αὐτὸ εἶναι κάπως ἄκομψο καὶ τραχύ, ἀλλὰ σᾶς τὸ ἀφιερώνω:\nΒροχὲς πολλὲς προβλέπονται σ’ὁλόκληρη τὴν χώρα,\nφόρων βροχὲς καὶ εἰσφορές, τὸ πάρτυ ἀρχίζει τώρα\nἀνοίξανε οἱ οὐρανοὶ καὶ μέσα ἀπὸ τὰ νέφη\nμὲ ὕφος νταβατζήδικο ὁ Βενιζέλος γνέφει:\nφόροι σὲ ὅλα καὶ παντοῦ καὶ εἰσφορὲς καὶ τέλη\nφόρος στὸ βάλς, στὸ τσάμικο, φόρος στὸ τσιφτετέλι,\nφόρος καὶ στὸ κατούρημα, στὸ χέσιμο ὡσαύτως,\nφόρος σὲ ὅποιον στιχουρχεῖ πολὺ κι ἀκαταπαύτως,\nφόρος στὴν πᾶσα ποὺ μιλᾷς καὶ γράφεις ξένη γλῶσσα,\nφόρος γιὰ κάθε μιὰ τοῦ ΣΥΡΙΖΑ καινούργια συνιστῶσα,\nφόρος γιὰ κάθε τρίχα σου σὲ πόδια καὶ μασχάλη,\nφόρος σὲ κάθε ἀκουστικὸ καὶ κάθε ματογυάλι,\nφόρος γιὰ κάθε ἐπαφὴ στὸ facebook κι ἐπίσης\nφόρος στῶν μπλὸγκ τὰ σχόλια, φόρος στὶς ἀναρτήσεις,\nφόρος σὲ τόνους, πνεύματα, ἰδίως στὴν βαρεῖα,\nφόρος καὶ στὰ ἀνέκδοτα, ἀκόμη καὶ στὰ κρύα.\nΜὲ τέτοιο ποὔρχεται βαρὺ κι ἀσήκωτο τσουνάμι\nφτιάξε μοῦ λένε κιβωτό, στὸ μάκρος της ποτάμι,\nπανύψηλ΄ ἴσα μὲ βουνὸ γιὰ νὰ χωράῃ μέσα\nτοὺς Ἕλληνες ποὺ βάλανε στὴν χώρα νὰ μιὰ φέσα!\nΒάλ’τους ἐκεὶ μπὰς καὶ σωθοῦν κι ἄμα κοπάσῃ ἡ μπόρα\nἀμόλα μαῦρο κόρακα νὰ δῇ πῶς θἆναι ἡ χώρα,\nκι ἅμα ποτὲ δὲν ξαναρθῇ , ἕνα σοῦ μένει μόνο\nἀμόλα ἀσπροπερίστερο νὰ φέρῃ ἐλαίας κλῶνο,\nτότ’ἔβγα ἔξω καὶ μαζὶ νὰ βγάλῃς καὶ τοὺς ἄλλους\nκι ὅρκο νὰ δώσετε βαρὺ τοὺς δύο τοὺς μεγάλους\nποτὲ νὰ μὴ ψηφίσετε εἰδάλλως μὴ θαρρῆτε\nπὼς δεύτερη θὰ ἔχετε ἐλπίδα νὰ σωθῆτε.\n29 Ιουνίου, 2011 στις 18:32\nΚορνήλιε, δεν θέλω να σε παινέψω, αλλά αν έβγαινε ακόμα ο Ρωμηός αυτό θα είχε πρωτοσέλιδο αύριο!\n29 Ιουνίου, 2011 στις 18:36\n101: ΣΑΘ, ειλικρινά έχετε κάποιο δείγμα γραφής που να σας δίνει ελπίδες ότι η σημερινή κυβέρνηση έχει τη θέληση ή τη δυνατότητα να ξεκινήσει τέτοια ανορθωτική πορεία; Είδατε, ας πούμε, κάποια υπερκομματική και αξιοκρατική τοποθέτηση προσώπου σε καίρια θέση;\n29 Ιουνίου, 2011 στις 18:57\nΔέσποτα, υποκλίνομαι στη μαστοριά την τόση,\nτων στοίχων η μαγεία σου, τους φόρους να γλυτώσει!\nΚαι όπως λέει και ο Σαράντ, ακόμα και ο Σουρής,\nθα φώναζε…Τι μάστορης!… ετούτος ο Κορνής!\n29 Ιουνίου, 2011 στις 19:22\nΕμείς εδώ στη Θεσσαλονίκη, στο Πανεπιστήμιο Μακεδονίας, αφού ψάξαμε πολύ, ανακαλύψαμε τελικά τον ένοχο για το χάλι της ελληνικής οικονομίας! Ακούστε τι λέει ο ιστορικός ερευνητής μας Νίκος Μαραντζίδης στην ΚΑΘΗΜΕΡΙΝΗ της Κυριακής 26 Ιουνίου: «Στην Ελλάδα υπάρχει τεράστιο έλλειμμα ενός, κατά τα δυτικά πρότυπα, φιλελεύθερου αντικομουνισμού. (πώς δεν τον είχαμε ανακαλύψει τόσα χρόνια, βρε παιδί μου;) Ένας τέτοιος αντικομμουνισμός θα μας είχε προφυλάξει σαν κοινωνία από πολλές ανοησίες που κυριάρχησαν στην Ελλάδα της Μεταπολίτευσης, και συνέβαλαν να φτάσει η Ελλάδα εδώ που έφτασε.»\nΥστερα από μια τέτοια ανακάλυψη, μπορούμε να ανοίξουμε ξανά τη Μακρόνησο και να στείλουμε εκεί όλους τους βρομοκομουνιστές που έφεραν τη χώρα στην οικονομική, πολιτική, κοινωνική, ηθική κτλ. καταστροφή! Α. όλα κι όλα! Εμείς στην Καθημερινή και στο Πανεπιστήμιο Μακεδονία μπορούμε να γίνουμε πολύ κακοί άμα χρειαστεί!\n29 Ιουνίου, 2011 στις 19:37\nΘεωρώ την παρούσα κυβέρνηση απελπιστικά «λίγη» για τη διαχείρηση μιας τέτοιας Κρίσης, και παντελώς ανίκανη να πρωτοστατήσει στην αναγέννηση τής Ελλάδας και τη δημιουργία πραγματικού Κράτους Δικαίου. Διότι τα ‘σπλάχνα’ της είναι σάπια.\nΔεν μιλώ για τις δυνατότητες και τις προοπτικές αυτής τής κυβέρνησης, αγαπητέ κ. Σαραντάκο.\nΜιλώ για τις δυνατότητες και τις προοπτικές τού Λαού και του Έθνους μας.\nΑυτό δεν σημαίνει ότι πρέπει ν’ αλλάξουμε άλογο μέσα στο ποτάμι. Αυτήν την κυβέρνηση επέλεξε συνταγματικά ο Ελληνικός Λαός, μ’ αυτήν θα δώσουμε τη μάχη. Άλλωστε, και εκλογές να γίνουν, πάλι «για τον γάιδαρο καβάλα» θα ‘μαστε…\nΌσο για τον ‘Πόλεμο’ που χρειάζεται γι’ αυτό που αποκάλεσα «αναγέννηση», αυτός χρειάζεται άλλα πράγματα.\nΤο ξανάγραψα στο 31. Χρειάζεται επειγόντως κυβέρνηση Εθνικής Σωτηρίας, στελεχωμένη με ό,τι καλύτερο (εντός ή εκτός Βουλής) διαθέτει ο Ελληνισμός, με έκτακτες εξουσίες και όσο γίνεται ευρύτερη κοινοβουλευτική στήριξη.\nΜια φωτισμένη και αποφασισμένη Κ ο ι ν ο β ο υ λ ε υ τ ι κ ή Δικτατορία !!!\n29 Ιουνίου, 2011 στις 19:40\n29 Ιουνίου, 2011 στις 19:55\nΑκολουθεί (προς συμπλήρωση του σχολίου 106) μαγνητοφωνημένος διάλογος ανάμεσα σε πρωτοκλασάτο υπουργό της κυβέρνησης Κώστα Καραμανλή (Κ) και στο διοικητή της Εθνικής Τράπεζας (Δ):\nΚ: Έλα ρε μ…..\nΔ: Τι γίνεται παλιόφιλε να πούμε;\nΚ: Αστα να πάνε! Έχω εδώ την Αλέκα και τον Αλέκο. Μήπως μπορούμε να βολέψουμε καμιά 50αριά συντρόφους; Ας είναι και σε υποκαταστήματα…\nΔ: Καλά, γ… το μ… της μ…! Τις προάλες διορίσαμε 28 άτομα και μου ζητάτε κι άλλους!\nΚ: Βάλτους κι αυτούς και σου υπόσχομαι να γίνω πιο φιλελεύθερος αντικομμουνιστής!\nΔ: Καλά είσαι και πολύ μ….. Ξέχασες τα δάνεια που δώσαμε για να γίνει το Σπίτι του Λαού: Καλό φέσι μας έβαλαν! Αμ η Αυγή! Συνέχεια καλύπτουμε τα ελλείμματά της, ρε π….\nΚ: Εχεις δίκιο φιλαράκι να πούμε. Κάντο για το Χαρίλαο, για τη ψυχούλα του!\nΔ:Τι να σου …(ακατάληπτο). Παράτε με τώρα, γιατί έχω να διαβάσω το Κεφάλαιο του Μαρξ!\n29 Ιουνίου, 2011 στις 21:35\nφορος στις μαλακιες μας, φορος και στα γαμισια,\nωστε να ξεχρεωσουμε με τα πολλα τα χυσια!\n29 Ιουνίου, 2011 στις 21:41\nχωρίς να θέλω να μπω σε επί της ουσίας συζήτηση με διάφορους εδώ Ηρακλείς της «πολιτικής και οικονομικής ορθότητας» να δώσω χαιρετίσματα στον αγαπητό μου κο ΣΑΘ. Προτείνει κυβέρνηση «Εθνικής Ενότητος» και μάλιστα με έκτακτες εξουσίες που θα περιλαμβάνει άτομα από το κυνοβούλιο αλλά και αριστίνδην προσωπικότητες. Από πού ( συνταγματικά τουλάχιστον γιατί αλλιώς ξέρουμε 🙂 ) θα αντλεί το έκτρωμα αυτό νομιμοποίηση και εξουσίες ;;;\nΦαντάζομαι ότι μπροστά στη «σωτηρία της πατρίδος» αυτά είναι ψιλά γράμματα για τον εξαίρετο σχολιαστή 🙂 🙂\nΑπαντώντας εν τάχει και στο ερώτημα σου να πω ότι το 2015 είναι ΠΟΛΥ μακρυά και επομένως αν όλα πάνε καλά με τη ψήφιση του μεσοπροθέσμου αύριο , το επόμενο ραντεβουδάκι θα είναι μέσα Σεπτεμβρίου. Όλα όσα αναφέρωνται και σχεδιάζωνται στο μεσοπρόθεσμο ( μακροοικονομικά μεγέθη ) στη καλύτερη περίπτωση αποτελούν ονειρώξεις μπάκουρα αν ληφθεί υπόψιν το διεθνές οικονομικό περιβάλλον και οι προοπτικές του , η ρευστότητα των εξελίξεων και η ευπάθεια σε μικρές ( αναλογικά ) επιδράσεις . Κοντολογίς όλα όσα προβλέπωνται στο μεσοπρόθεσμο ως τελικά μεγέθη για το 2015 είναι στη καλύτερη περίπτωση ασκήσεις νεοσσών που πειραματίζονται με μοντελάκια….. 🙂\n29 Ιουνίου, 2011 στις 21:59\nΠαραλίγο να σωζόταν η πατρίδα, αφού τελικά ψηφίστηκε το Μεσοπρόθεσμο -αλλά η καταστροφή ήρθε από κει που δεν το περιμέναμε, με την εκκένωση του Κινγκ Τζωρτζ. Τέτοιο πλήγμα στην εικόνα της χώρας, κρίμα τόσες τρεμάμενες συνειδήσεις που είπαν το ναι το σωστό που θα τους καταβάλλει.\nΑκόμα τούτη η άνοιξη, τούτο το καλοκαίρι, ραγιάδες, ραγιάδες …\n29 Ιουνίου, 2011 στις 22:02\nΜπράβο βρε Κορνήλιε! Δεν έχω ξαναδεί θρησκευόμενο, σαν εσένα, άνθρωπο με τέτοιο πνεύμα! Μη το πάρεις στραβά, το εννοώ. 🙂\n29 Ιουνίου, 2011 στις 22:18\n111 Παππούλη, είσαι άδικος. Αν αυτή η φωτισμένη κλπ Δικτατορία (προσοχή στο κεφαλαίο) προβλέπει , όπως τον παλιό καλό καιρό, και διακοπές με έξοδα του ελλην. κράτους σε νησιά και ραχούλες, μπορεί εμείς να καλοπεράσουμε.\n29 Ιουνίου, 2011 στις 22:35\nΤο κωμικότερο βέβαια είναι ότι ενώ εν Ελλάδι αποκαλείτε ‘μεσοπρόθεσμο’ οι ξένοι Μ.Μ.Έδες (και δη, όλοι οι Αγγλόφωνοι) το λένε απλά και ντόμπρα ‘Austerity measures’ ‘μέτρα αυστηρής λιτότητας’\nΜανία αυτοί οι ‘βάρβαροι’ ρε παιδί μου να μην εξωραΐζουν…\nΜα τόση κυνικότης? Τόσος ρεαλισμός πια?\nΔιανθίστε λίγο ρε παιδιά…\n29 Ιουνίου, 2011 στις 22:37\n‘αποκαλείται ‘μεσοπρόθεσμο’…. διάολε!\n29 Ιουνίου, 2011 στις 22:58\nσὲ ὅσους παίνεψαν τὸ στιχούργημά μου φόρος 23% ἀνὰ γράμμα καὶ σημεῖο στίξεως. τὰ εἰκονίδια ἔχουν φόρο 29%.\n29 Ιουνίου, 2011 στις 23:05\n@102 Ντούζ πουάν! με τόνο και βαροπατημένους!!! 🙂\nΝα σου θυμίσω ότι, αν ήμουν φαντάρος θα ήμουν τέσσερις μέρες φυλακή…\n#119, καλὰ καλά κυρία λοχαγέ, κάτι θὰ κάνουμε.\n(ὑπ’ὄψιν ὅτι εἶμαι ἔφεδρος ἀνθυπολοχαγὸς ὁπότε χρειάζεται ἔγγραφο ἐγκαλητήριο :P)\n29 Ιουνίου, 2011 στις 23:48\n107: ΣΑΘ, ζητάτε πολλά: και φωτισμένη και κοινοβουλευτική και δικτατορία! Δηλαδή κάτι σαν την κυβέρνηση Βενιζέλου 1917-20; Που οδήγησε… στη μικρασιατική καταστροφή;\n29 Ιουνίου, 2011 στις 23:56\nναί, μόνο ποὺ ἐκείνη οὔτε ἀπὸ ἐκλογὲς προέκυψε (ἀναστήθηκε ἀπὸ τὶς προηγούμενες) οὔτε καὶ ἑνωτικὴ ἦταν!\n29 Ιουνίου, 2011 στις 23:59\nπάντα μαχητής και ασυμβίβαστος\n30 Ιουνίου, 2011 στις 00:03\nἘγὼ κι ὁ Δύτης δὲν πάψουμε ποτὲ νὰ πιστεύουμε ὅτι ἐμπλέκεται ἡ Ἀδελφότητα σὲ ὅλα αὐτά… 😛\n30 Ιουνίου, 2011 στις 00:08\n@118. Έεεειιι !… καλά ανά γράμμα ,αλλά και ανά σημείο στίξης?? εσύ δεν είσαι εφορία πια, ο Νοσφεράτου είσαι!\n(Άσε που άμα σε καρφώσουμε στη Διαμαντοπούλου ότι χρησιμοποιείς βαρείες και δασείες, θα σου κόψει το Wi-Fi και θα γυρίσεις στη…νεολιθική εποχή , μη σου πω θα σε εγγράψει στην… εφορεία αρχαιοτήτων)¨\n30 Ιουνίου, 2011 στις 00:22\n123 Για κατάληψη της Σχολής τυφλών Καλλιθέας αλλά το 74-75 είχα διαβάσει σ’ ένα κείμενο του Θείου(ξέρουμε ποιος) και τα ξαναβρήκα εύκολα γουγλίζοντας:\n30 Ιουνίου, 2011 στις 00:39\nΣτους καλόπιστους συνομιλητές μου και μόνον, θυμίζω ότι μίλησα (31 και 107) για «….κυβέρνηση Εθνικής Σωτηρίας, στελεχωμένη με ό,τι καλύτερο (εντός ή εκτός Βουλής) διαθέτει ο Ελληνισμός, με έκτακτες εξουσίες και ό σ ο γ ί ν ε τ α ι ε υ ρ ύ τ ε ρ η κ ο ι ν ο β ο υ λ ε υ τ ι κ ή σ τ ή ρ ι ξ η.\nΜια φωτισμένη και αποφασισμένη Κ ο ι ν ο β ο υ λ ε υ τ ι κ ή Δικτατορία !!!»\nΤους ελάχιστους που (κατά πάγια τακτική) εσκεμμένα διαστρεβλώνουν τα λόγια μου, τους αφήνω στον ιώδη κόσμο τους.\n30 Ιουνίου, 2011 στις 01:04\n122: Ασφαλώς, αλλά είναι ό,τι πιο κοντινό υπάρχει -στην ιστορία- στο ιδανικό που προτείνει ο ΣΑΘ.\n30 Ιουνίου, 2011 στις 03:02\nΑν δεν είναι παντελώς ανακριβές ιστορικά, είναι τουλάχιστον παρατραβηγμένο να ισχυριζόμαστε ότι ήταν η κυβέρνηση Βενιζέλου (1917 – 1920) που, όπως λέτε, «οδήγησε… στη μικρασιατική καταστροφή» (!)\nΌπως είναι γνωστό, η κυβέρνηση αυτή παρέμεινε στην εξουσία μέχρι το φθινόπωρο τού 1920. Και δεν είναι καθόλου βέβαιο ότι θα είχαμε οδηγηθεί στη μικρασιατική καταστροφή, αν τις εκλογές τής 1ης Νοεμβρίου 1920 τις είχε κερδίσει ο Βενιζέλος και όχι οι αντίπαλοί του. Άλλο εμπλοκή (Μάιος 1919), κι άλλο Σαγγάριος και καταστροφή.\n«ναί, μόνο ποὺ ἐκείνη οὔτε ἀπὸ ἐκλογὲς προέκυψε (ἀναστήθηκε ἀπὸ τὶς προηγούμενες) οὔτε καὶ ἑνωτικὴ ἦταν! »\nΤι θα πει ‘δεν προέκυψε από εκλογές’, αγαπητέ ;\nΟι εκλογές τής 31ης Μαΐου 1915 (στις οποίες ο Βενιζέλος είχε λάβει το 60% (περίπου) των ψήφων, δεν ήταν νόμιμες;\nΚαι το Β.Δ. τής 29ης Οκτωβρίου 1915, με το οποίο διαλυόταν η βουλή που είχε προέλθει από τις εκλογές εκείνες (του Μαΐου 1915), δεν ήταν -τουλάχιστο σύμφωνα με τις εγκυρότερες ερμηνείες- αντισυνταγματικό;\nΌσο κι αν η ‘νεκρανάσταση’ (γι’ αυτό και «Βουλή των Λαζάρων») -με Β.Δ. τής 29ης Ιουνίου τού 1917, τής διαλυμένης Βουλής που είχε προκύψει από τις εκλογές τού Μαΐου του 1915, δεν ήταν ‘συνταγματικά άμεμπτη’, η λύση αυτή ήταν μια έντιμη λύση ανάγκης σε συνθήκες εθνικού διχασμού και παγκοσμίου πολέμου.\nΣτο κάτω – κάτω, προς τι η αναζήτηση ιστορικού προηγούμενου;\nΚι αν δεν υπάρχει (που υπάρχει ) παραπλήσιο ιστορικό προηγούμενο, γιατί να μην είναι τ ώ ρ α η πρώτη φορά;\n30 Ιουνίου, 2011 στις 04:15\nδὲν γνωρίζω ἄλλο προηγούμενο στὴν ἱστορία ποὺ Βουλὴ διαλυμένη νόμιμα ἢ παράνομα ἀνασταίνεται. δηλαδὴ τὸ 1944 ἔπρεπε νὰ ἀναστηθῇ ἡ διαλυμένη τὴν 4η Αὐγούστου 1936 Βουλὴ ποὺ προέκυψε ἀπὸ τὶς ἐκλογὲς τῆς 26.1.1936. Ἤ μήπως τὸ κίνημα τῆς Ἐθνικῆς Ἀμύνης ἦταν κάτι ποὺ ἐκπροσωποῦσε ὅλον τὸν λαό; Ἤ μήπως δὲν ὑπῆρξε διασχμός, ἀκόμη καὶ ἐμφύλιος;\n30 Ιουνίου, 2011 στις 07:55\n#100 Ναι. Μπορεις να παρεις το μεηλ μου απο το Νικοκυρη\n30 Ιουνίου, 2011 στις 10:38\nΟύτε και εγώ γνωρίζω (και δεν νομίζω ότι υπάρχει στην ιστορία μας) άλλη ‘νεκραναστημένη’ Βουλή.\nΟ Βενιζέλος, ωστόσο, αντιμετώπιζε μια εντελώς έκτακτη κατάσταση, που δεν μπορεί επ’ ουδενί να συγκριθεί με τη σημερινή. (Ένα κράτος ουσιαστικά κομμένο στα δυο και διοικητικά σχεδόν διαλυμένο, συνεχείς στάσεις ενός σχεδόν ανύπαρκτου στρατού και μάλιστα εν όψει συμμετοχής μας σε πόλεμο, γερμανοβουλγαρική και ‘συμμαχική’ κατοχή σε τμήμα τής Μακεδονίας στα πλαίσια ενός παγκοσμίου πολέμου, ένας λαός αιματηρά και αβυσσαλέα διχασμένος κ.τ.λ.)\nΌλα αυτά τον ανάγκασαν να στήσει ένα ιδιάζον -ουσιαστικά επαναστατικό- καθεστώς, μια «κοινοβουλευτική δικτατορία».\nΑς μην κατατριβόμαστε με αυτονόητα πράγματα:\nΜιλώντας παραπάνω για «…..κυβέρνηση Εθνικής Σωτηρίας, στελεχωμένη με ό,τι καλύτερο (εντός ή εκτός Βουλής) διαθέτει ο Ελληνισμός, με έκτακτες εξουσίες και ό σ ο γ ί ν ε τ α ι ε υ ρ ύ τ ε ρ η κ ο ι ν ο β ο υ λ ε υ τ ι κ ή σ τ ή ρ ι ξ η.\nΜια φωτισμένη και αποφασισμένη Κ ο ι ν ο β ο υ λ ε υ τ ι κ ή Δικτατορία !!!” , δεν εννοώ ούτε συνταγματική εκτροπή ούτε ‘ξερονήσια’ κ.τ.λ. γνωστά.\nΟ όρος «Κ ο ι ν ο β ο υ λ ε υ τ ι κ ή Δικτατορία» είναι σαφώς σ χ ή μ α λ ό γ ο υ.\nΔιότι οι όροι «Κοινοβουλευτική» και «Δικτατορία» αποκλείουν ο ένας τον άλλον.\nΕκείνο που σαφώς εννοώ, είναι μια κυβέρνηση εκτάκτου ανάγκης, φωτισμένη και αποφασισμένη, με τέτοιες κοινοβουλευτικές «πλάτες» ώστε να μπορεί να ξεθεμελιώσει και να «πάρει κεφάλια», χωρίς να τρέμει ότι θα τη ρίξει κάποιος ‘Συμπιλίδης’ ή κάποιος (κατά τα λοιπά συμπαθέστατος και αξιοσέβαστος) ‘Κουρουμπλής’.\n30 Ιουνίου, 2011 στις 11:06\nΔεν είναι απαραίτητη κοινοβουλευτική δικτατορία. Μια συναίνεση των δύο μεγάλων κομμάτων αρκεί. Με ή χωρίς τον ΓΑΠ ως πρωθυπουργό. Αλλά και το κόλπο με τους 180 ψήφους θα αρκούσε για να πέσουν μερικά προσωπεία. Είμαι σίγουρος, μερικοί το παίζουν τζάμπα μάγκες, και μπρος στο τρόμο της χρεοκοπίας και εκδίωξης από το Ευρώ, ασχέτως αν αυτά είναι εφικτά ή λέγονται για να συνετίσουν το κόσμο, ακόμα και η Παπαρήγα με τον Τσίπρα αγκαλιά θα έριχναν θετική ψήφο. Κυρίως όμως θα συγκρατούσαν το λαό.\n30 Ιουνίου, 2011 στις 17:00\nΑγαπητέ κύριε ΣΑΘ\nφαντάζομαι ότι το προτεινόμενο από σας εθνοσωτήριο σχήμα θα αναζητήσει νομιμοποίηση κυνοβουλευτική την οποία δεν θα δυσκολευθεί να την επιτύχει , αν λάβουμε υπόψιν και τη σωρεία «προθύμων» που κυκλοφορεί εσχάτως . Οπότε πρόβλημα μην έχετε.\nΑναρωτιέμαι βέβαια αν τη λαϊκή νομιμοποίηση θα την επιτύχουν με εκλογές ή με διαβουλεύσεις με τις κοινωνικές τάξεις και ιδίως τους θιασώτες «συνδικαλιστές» της … ΕΘΕΛ 🙂\nΕίναι πολύ έξυπνο από μέρους σας κάθε φορά που σας συναντώ να εκτοξεύετε τη μελάνη περί «διαστρέβλωσης» , αλλά θυμηθείτε ότι έχει και αυτή ιώδες το χρώμα. 🙂\nΣε άλλες , αλλού , διαστρεβλώσεις και μάλιστα επί πραγματικών γεγονότων που σας αφορούσαν δεν δείξατε την ίδια ευαισθησία ( γιατί προφανώς απευθύνονταν στη δική μου δικτυακή μουτσούνα την οποία , όπως αντιλαμβάνομαι , αποφεύγετε μετά βδελυγμίας )\nκαι δύο επισημάνσεις :\nΟ καλός εθνικός μας ηγέτης Βενιζέλος ευθύνεται και παραευθύνεται και για τη Μικρασιατική καταστροφή. μαζί με τη χορεία των βασιλικών και στον ίδιο βαθμό. Μετά την «εκδρομή» στη μαύρη θάλασσα ( πικρή … μακρινές μου πεδιάδες… κτλ ) όπου χόρτασαν φάπες από τους ερυθρούς τρομοκράτες γιατί ακόμα δεν είχε εφευρεθεί η εναλλακτική χρήση για το ..κονσερβοκούτι , πήγε ο άνθρωπος να πληρωθεί για την εκδούλευση. Μόνο που μας βγήκε πολύ ξυνή , όπως γνωρίζετε , ενώ ο εγκάθετος του Στεργιάδης , χαθείς από προσώπου γης , απέθανε στας Κυανάς Ακτάς φυλασσόμενος μέχρις εσχάτων ( ακόμα και με κυβέρνηση Βισύ ) από τα παλλουκάρια του κου Menzies …. 🙂\nΝικοκύρη , σχώρα με που μετέφερα εδώ και σε κοινή θέα ζήτημα που αφορά άλλα ιστολόγια , αλλά δεν αντέχω τις ευαισθησίες του κου ΣΑΘ ειδικά όταν απευθύνεται ( εμμέσως πλην σαφώς ) στη ταπεινότητά μου… 😉\n30 Ιουνίου, 2011 στις 18:36\nΜα όλα τα ωραία επαναλαμβάνονται σε αυτόν τον τόπο.\nΠριν 45 χρόνια συνελήφθη ένας φίλος για απόπειρα κλοπής σε έναν κινηματογράφο.\nΈνας άλλος φίλος πήγε μάρτυρας υπεράσπισης και είπε τα εξής:\n«Κύριε Πρόεδρε πρόκειται περί παραξηγήσεως. Ο κ. Π. είναι κινηματογραφόφιλος και έβλεπε τις φωτογραφίες από τα προσεχώς. Απλώς έτυχε να έχει μαζί του -όπως όλοι μας- ένα φακό και ένα λοστό. Ε αυτό παρεξηγήθηκε από τους αστυνομικούς.»\nΣήμερα αντί για κινηματογραφόφιλους έχουμε απεγκλωβιζόμενους με λοστούς, φυσικά όπως όλοι μας. 😀\n1 Ιουλίου, 2011 στις 23:31\n3 Ιουλίου, 2011 στις 18:05\n[blockquote]Η λογική λέει πως όταν πουλάς κάτι υπό τέτοιες συνθήκες, το δίνεις σε μικρό κλάσμα της αξίας του ή της τιμής που θα έπιανε σε αβίαστη πώληση.[/blockquote]\nκατι που στην καθομιλουμενη λεγεται απλα και μονολεκτικα: «το σκοτωνω!»…\n3 Ιουλίου, 2011 στις 19:28\nΓια την καθομιλουμένη, αγαπητέ, δες κι εδώ:


Αραίο Δίχτυ - HAKAN NESSER | τοβιβλίο.net\nΑραίο Δίχτυ – HAKAN NESSER\nHAKAN NESSER - ΑΡΑΙΟ ΔΙΧΤΥ\nΟ Γιάνεκ Μίτερ ξυπνά ένα πρωί με τρομερό χανγκόβερ. Δεν θυμάται τίποτα εκτός από το όνομά του. Και ξαφνικά όλα αλλάζουν. Όταν καταφέρνει να ανοίξει την πόρτα του μπάνιου, βρίσκει τη γυναίκα του νεκρή. Ακολουθεί μια εξαντλητική ανάκριση από την αστυνομία. Η ενοχή του δεν μπορεί να αποδειχτεί – ούτε όμως και η αθωότητά του. Θα καταδικαστεί για φόνο και θα καταλήξει σε ψυχιατρείο. Η υπόθεση θα κλείσει. Τίποτα όμως δεν έχει οριστικά λυθεί, καθώς ο Μίτερ λίγο καιρό αργότερα βρίσκεται κι αυτός νεκρός.\nΟ επιθεωρητής Βαν Βέτερεν καλείται να εξιχνιάσει αυτή την υπόθεση και να καταδυθεί στη σκοτεινή άβυσσο των ανομολόγητων μυστικών του νεκρού ζευγαριού.\nΟ Hakan Nesser (Χόκαν Νέσερ, 1950) είναι ένας από τους δημοφιλέστερους αστυνομικούς συγγραφείς της Σουηδίας, ο οποίος έχει λάβει πλήθος διακρίσεων για τη σειρά μυθιστορημάτων του με πρωταγωνιστή τον επιθεωρητή Βαν Βέτερεν, μεταξύ των οποίων το European Crime Fiction Star Award (Ripper Award) 2010/11, το Βραβείο της Σουηδικής Ακαδημίας Αστυνομικής Λογοτεχνίας (τρεις φορές) και το Glass Key. Η σειρά αυτή έχει μεταφραστεί σε περισσότερες από 25 χώρες, έχει πουλήσει περισσότερα από 10 εκατομμύρια αντίτυπα σε όλο τον κόσμο, ενώ πολλές περιπέτειες του επιθεωρητή Βαν Βέτερεν έχουν μεταφερθεί στην τηλεόραση και τον κινηματογράφο.


Το καλοκαίρι επιστρέφει αλλά... με βροχές του Newsroom Δημοσίευση 6 Σεπτεμβρίου 2013, 07:27 / Ανανεώθηκε 6 Σεπτεμβρίου 2013, 07:28 Αίθριος ο καιρός σήμερα\nΓενικά αίθριο καιρό προβλέπει για σήμερα η ΕΜΥ. Τοπικές νεφώσεις αναμένονται στα ηπειρωτικά το μεσημέρι και το απόγευμα με πρόσκαιρους όμβρους στα ορεινά της ανατολικής χώρας.\nΟι άνεμοι θα πνέουν από βόρειες διευθύνσεις στο νοτιοανατολικό Αιγαίο τοπικά 6 μποφόρ.\nΓενικά αίθριο καιρό θα έχει η Αττική. Τις μεσημβρινές και απογευματινές ώρες όμως θα αναπτυχτούν τοπικές νεφώσεις και υπάρχει πιθανότητα πρόσκαιρων όμβρων στα βόρεια. Οι άνεμοι θα πνέουν μεταβλητοί 3 με 4 μποφόρ και η θερμοκρασία θα κυμανθεί από 18 έως 31 βαθμούς κελσίου.\nΓενικά αίθριος ο καιρός και στη Θεσσαλονίκη με λίγες πρόσκαιρες νεφώσεις τις μεσημβρινές και απογευματινές ώρες. Οι άνεμοι θα πνέουν και εκεί μεταβλητοί 3 με 4 μποφόρ και το θερμόμετρο θα δείξει από 17 ως 29 βαθμούς κελσίου.\nΚαιρός: γενικά αίθριος και μόνο τις μεσημβρινές και απογευματινές ώρες θα αναπτυχτούν τοπικές νεφώσεις με πιθανότητα πρόσκαιρων όμβρων στα ορεινά κυρίως της κεντρικής Μακεδονίας.\nΘερμοκρασία: από 12 έως 30 βαθμούς κελσίου. Στη δυτική Μακεδονία θα είναι 3 με 4 βαθμούς χαμηλότερη.\nΚαιρός: λίγες νεφώσεις παροδικά αυξημένες τις μεσημβρινές και απογευματινές ώρες. Τοπικά περιορισμένες ορατότητες στα ηπειρωτικά τις πρωινές ώρες.\nΆνεμοι: μεταβλητοί 3 και βαθμιαία δυτικοί 4 και στα νότια μέχρι 5 μποφόρ.\nΘερμοκρασία: από 16 έως 32 βαθμούς κελσίου. Στην Ήπειρο κατά τόπους θα είναι 3 με 4 βαθμούς χαμηλότερη.\nΚαιρός: γενικά αίθριος. Τις μεσημβρινές και απογευματινές ώρες όμως θα αναπτυχτούν τοπικές νεφώσεις και θα σημειωθούν πρόσκαιροι όμβροι κυρίως στα ορεινά.\nΆνεμοι: δυτικοί βορειοδυτικοί 4 με 5 και στα ανατολικά τμήματα τοπικά 6 μποφόρ.\nΆνεμοι: βόρειοι βορειοδυτικοί 3 με 4 και στα νότια 5 με 6 μποφόρ.


Με αξία ακινήτου κάτω των 50.000 ευρώ 3 στους 10 οφειλέτες στεγαστικών δανείων | B2Green\nΟι 6 στους 10 οφειλέτες στεγαστικών δανείων έχουν ακίνητο με αξία κάτω των 150.000 ευρώ.\nΟι μισοί από αυτούς, δηλαδή 3 στους 6 οφειλέτες κόκκινων στεγαστικών δανείων, έχουν αξία ακινήτου κάτω των 50.000 ευρώ.\nΤο ετήσιο εισόδημα των οφειλετών στεγαστικών δανείων, όταν είχαν πάρει το δάνειό τους, ανερχόταν σε 25.000 – 26.000 ευρώ και σήμερα έχει υποχωρήσει σε 10.000 – 12.000 ευρώ.\nΤο 35,8% των οφειλετών ήταν άνεργοι την προηγούμενη χρονιά και το 38,3% εργάζονταν.\nΠοσοστό 17% των οφειλετών είναι συνταξιούχοι.\nΤο 61% των οφειλετών είναι ηλικίας από 40 μέχρι 59 ετών.\nΤο 71% των οφειλετών στεγαστικών δανείων, δεν έχουν άλλο ακίνητο στην ιδιοκτησία τους πέραν αυτού που αποτελεί την εμπράγματη εξασφάλιση του δανείου που δεν εξυπηρετείται.\nΤο ποσοστό όσων έχουν και δεύτερο ακίνητο ανέρχεται σε 15%.\nΈχουν γίνει αποδεκτές από τους δανειολήπτες 8 προτάσεις ρύθμισης και εκκρεμεί η αποδοχή των υπολοίπων.\nBy B2Green.gr 09:01, 22/10/2019\nΔιαβάστε σχετικά: στεγαστικά


Αριθμό μοντέλου: CH-τ\nΘρυαλλίδα της παροχής ηλεκτρικού ρεύματος:\n2019 ηλεκτρολυτική γεννήτρια όζοντος απαλλαγής κορώνας για την πισίνα\nΕξαγνιστής νερού όζοντος\nιατρική θεραπεία γεννητριών όζοντος\n1. Βιομηχανία ιατρικής περίθαλψης: απολυμάνετε sickroom, λειτουργούν δωμάτιο, εξοπλισμός ιατρικής περίθαλψης, αποστηρωμένο δωμάτιο, κ.λπ.\n2. Φρούτα και λαχανικά: κρατήστε τα φρούτα και λαχανικά φρέσκα και τα αποθηκεύστε\n3. Εργοστάσιο θαλασσινών: Αφαιρέστε τη μυρωδιά του εργοστασίου θαλασσινών και σκοτώστε τα bacterias, απολυμάνετε την παροχή νερού παραγωγής.\n4. Θανάτωση: Αφαιρέστε τη μυρωδιά της θανάτωσης και σκοτώστε τα bacterias, απολυμάνετε την παροχή νερού παραγωγής.\n5. Εργοστάσιο πουλερικών: Αφαιρέστε τη μυρωδιά του εργοστασίου πουλερικών και σκοτώστε τα bacterias, απολυμάνετε το νερό για τη σίτιση πουλερικών.\n6. Εμπορική χρήση στο εσωτερικό, ξενοδοχείο, γραφείο, KTV, υπεραγορά, κατάστημα κ.λπ. φρούτων.\nΕξαγνιστής αέρα: Αφαιρέστε τη φορμαλδεΰδη, ενώσεις βενζολίου, καπνός, μυρωδιές, φόρμες, Bactrias, ιός στο καθαρό αέρα.\nΕξαγνιστής νερού: Απολυμάνετε την παροχή νερού παραγωγής.\n7. Νερό μπουκαλιών, εσωτερικό νερό, καλά νερό, απολύμανση νερού λιμνών & αποστείρωση\nΘρυαλλίδα της παροχής ηλεκτρικού ρεύματος\nΚύρια χαρακτηριστικά γνωρίσματα 1\nBuilted στο εσωτερικό κατοχυρωμένο με δίπλωμα ευρεσιτεχνίας προϊόν - αέρας\nδροσίζοντας κεραμική γεννήτρια όζοντος\nΚύρια χαρακτηριστικά γνωρίσματα 2\nΣυνδέστε με τον εξωτερικό εγχυτήρα όζοντος για την κατεργασία ύδατος\nΜπορεί να είναι κινητό με τις ρόδες & τις λαβές ή τον τοίχο που τοποθετούνται.\nΚύρια χαρακτηριστικά γνωρίσματα 3\nBuilted στον αυτόματο στεγνωτήρα αέρα,\nΒαμμένη τροφή πηγή οξυγόνου αέρα ή εξωτερικού\nΚύρια χαρακτηριστικά γνωρίσματα 4\nΚαμία διακοπή με την εύκολες λειτουργία και τη συντήρηση.\nΘέση για τη χρήση\nΚατεργασία ύδατος όζοντος για τις πισίνες/SPA\nΗ ποιότητα νερού κολύμβησης μπορεί να αυξηθεί αρκετά από ozonization.\nΑυτό είναι όχι μόνο ένα όφελος όταν την κολύμβηση,\nαλλά χρησιμοποιεί επίσης την κατεργασία ύδατος αποβλήτων\nΕπιμένουμε στην παραγωγή της καλύτερης συσκευασίας. Αυτή η συσκευασία είναι στερεά που έρχεται σε επαφή με τον αφρό μέσα. Έχουμε τον επαγγελματία στη συσκευασία και αποφεύγουμε οποιαδήποτε προβλήματα κατά τη διάρκεια της ναυτιλίας.\n1) 3~7 ημέρες για τη φορητή διαταγή γεννητριών όζοντος.\n2) 10~30 ημέρες για τη βιομηχανική/μέση διαταγή γεννητριών όζοντος μεγέθους.\n3) Η ναυτιλία θα μπορούσε να είναι αγγελιαφόρος, αερογραμμή ή θάλασσα.\nΗ περιβαλλοντική Co. τεχνολογίας Netech Guangzhou, ΕΠΕ, βασισμένο στη μητρική εταιρεία της ηλεκτρικής Co. συσκευών όζοντος Guangzhou Chuanghuan, ΕΠΕ που καθιερώθηκε το 2006 τοποθετημένος στην πόλη Guangzhou, επαρχία Γκουαγκντόνγκ, είναι ένας επαγγελματικός κατασκευαστής γεννητριών όζοντος που ειδικεύεται στην Ε&Α, το σχέδιο, την κατασκευή και την επεξεργασία των προϊόντων & των ανταλλακτικών όζοντος. Έχουμε 13 έτη παραγωγής έμπειρης. Είμαστε εμπιστευτικός συνέταιρος.\nΠοιότητα ελεγχόμενη: Το προσωπικό ποιοτικού ελέγχου ελέγχει την ποιότητα σε κάθε στάδιο της παραγωγής, από τις εισερχόμενες πρώτες ύλες στο ολοκληρωμένο προϊόν.\nΕπόπτης: Lareina WANG


Εγκυκλοπαίδειες για τις βιβλιοθήκες 29 δημοτικών σχολείων του Δ.Παύλου Μελά προσφέρει ο Μαλλιάρης – Η Δυτική Φωνή\nΕγκυκλοπαίδειες για τις βιβλιοθήκες 29 δημοτικών σχολείων του Δ.Παύλου Μελά προσφέρει ο Μαλλιάρης\nΟι αντιδράσεις για το ΤΙΤΑΝ στη συνάντηση Δεμουρτζίδη - Σκρέκα\nΗ παράδοση των εγκυκλοπαιδειών θα γίνει την Τρίτη, 9 Φεβρουαρίου, στο βιβλιοπωλείο της Ευκαρπίας.\nΕγκυκλοπαίδειες «παιδεία» για τις βιβλιοθήκες των 29 δημοτικών σχολείων του Δήμου Παύλου Μελά, προσφέρει ο Οργανισμός Μαλλιάρης – Παιδεία, στα πλαίσια της εταιρικής κοινωνικής και πολιτιστικής δράσης του.\nΗ παράδοση των εγκυκλοπαιδειών θα γίνει από τον εκδότη Αντώνη Μαλλιάρη στο δήμαρχο Παύλου Μελά Δημήτρη Δεμουρτζίδη, αύριο Τρίτη 9 Φεβρουαρίου 2021, ώρα 10 το πρωί, στο βιβλιοπωλείο της Ευκαρπίας (25ης Μαρτίου 51).\nΣημειώνεται ότι η 30τομη εγκυκλοπαίδεια «παιδεία» έχει σχήμα pocket, περιέχει 150.000 λήμματα, εγκυκλοπαιδικά, γλωσσικά και ορθογραφικά, 15.000 φωτογραφίες, χάρτες, σχέδια κ.ά. Περιλαμβάνει όλες τις πολιτικές, πολιτιστικές, κοινωνικές αλλαγές παγκοσμίως, τα επιτεύγματα και τα νέα δεδομένα στον χώρο των επιστημών, των τεχνών, του πολιτισμού.\nRelated Topics:Δήμος Παύλου ΜελάΔημοτικά σχολείαεγκυκλοπαίδειεςΜαλλιάρης\nΈντεκα κρούσματα σε 349 rapid test στον Δ. Παύλου Μελά


Πώς μπορείτε να αλλάξετε τον τρόπο σκέψης για το σώμα σας! | GR.Hair-Action.COM\nΈχετε ένα διακοπές στην παραλία παρατάσσονται για το καλοκαίρι; Αν έχω δίκιο, η πρώτη σας σκέψη θα ήταν, «πώς θα φέρει από εκείνες τις πρώτες πρωινές λίγο στυλ ρούχα;» Κανένας συμβιβασμός, καμία ιδρώτα. Ελέγξτε τη βραζιλιάνικη προπόνηση ανελκυστήρα πισινό και να μάθετε τι μπορεί να κάνει για σας.\nΑνακινήστε That Booty:\nΜια όμορφη μπικίνι δεν είναι η μόνη προϋπόθεση για την παραλία. Θα πρέπει να είναι σε θέση να αναδείξουν μια ήπια και σταθερή πίσω, ακριβώς όπως ένα μοντέλο. Αλλά, δεν είστε ένα μοντέλο, λέτε; Ούτε εγώ.\nΕδώ είναι η κατώτατη γραμμή (λογοπαίγνιο προορισμένο) - αυτά κυτταρίτιδα ανατινάξεις ασκήσεις θα σας κάνει να φαίνεστε όχι λιγότερο από ένα supermodel. Έτσι, κατεβείτε πισινό σας και να δώσει πίσω σου έναν ανελκυστήρα με τον βραζιλιάνο προπόνηση ανελκυστήρα πισινό. Επιτρέψτε μου να σας δείξω τα βασικά.\n1. Βραζιλίας Lunges Butt Lift:\nΚάντε τη σωστή χώρο γύρω σας για να καταστεί δυνατή η απλώνεται στα πόδια σας.\nΠάντα ξεκινήστε οποιαδήποτε άσκηση μετά από μια σύντομη προθέρμανση.\nΜόλις άνετα, να σταθεί με τα πόδια σας ανοιχτά, τα χέρια στους γοφούς σας.\nΚρατήστε τα πόδια σε απόσταση πλάτος των ώμων, των ποδιών προς τα μπροστά.\nΤώρα, τεντώστε το αριστερό πόδι πίσω σε βαθύ κάθισμα, λυγίζοντας το δεξί γόνατο.\nΤο γόνατο θα πρέπει να λυγίσει σε γωνία 90 μοιρών.\nΒαθύ κάθισμα τόσο βαθιά όσο μπορείτε, νιώθοντας το τέντωμα στην μπλοκάρει σας.\nΕπιστροφή στην πρώτη θέση και βαθύ κάθισμα πίσω με το δεξί πόδι.\nΕπαναλάβετε τις προβολές για 16 μετρήσεις πριν πάρετε την επόμενη άσκηση.\n2. Butt Lift Επιστροφή εγκωμιάζει:\nΠάρτε μια ανάσα, αλλά μόνο για ένα ή δύο δευτερόλεπτα.\nΜόλις ανακτήσει, touchdown στο πάτωμα στους αγκώνες και τα γόνατα σας.\nΣιγά-σιγά, να ισιώσει ένα γόνατο και σηκώστε το πόδι προς τα πίσω.\nΕυθυγραμμίστε το πόδι, έτσι ώστε να σχηματίζει μια ευθεία γραμμή με σας πίσω.\nΣηκώστε το πόδι πάνω από το πισινό.\nΠαύση για λίγα δευτερόλεπτα στο πάνω μέρος και χαμηλώστε αργά το πόδι σε γονατιστή θέση.\nΚρατήστε τις κινήσεις ελέγχονται.\nΈμφαση στην άκρη των μυών σας κατά τη διάρκεια της πίσω αύξηση, και όχι στην πλάτη σας.\nΕναλλάσσονται με 16 επαναλήψεις.\n3. Βραζιλίας Γέφυρα Butt:\nΜετά από λίγα δευτερόλεπτα, επιστρέφουν στο πάτωμα.\nΞεκινήστε αυτή την άσκηση από ξαπλωμένη ανάσκελα, τα γόνατα λυγισμένα, τα τακούνια επαφή με το πάτωμα.\nΤοποθετήστε τα χέρια σας σε κάθε πλευρά του σώματος, στο πάτωμα, για την υποστήριξη.\nΣπρώξτε αργά τους γοφούς σας μακριά από το πάτωμα.\nΕδώ, η λεκάνη και την κοιλιά είναι σαν μια γέφυρα που συνδέει τα σκέλη και το λαιμό.\nΜείνετε σε αυτή τη θέση για περίπου 5 δευτερόλεπτα.\nΚαι αποσπάσουν τους γλουτούς σας, ενώ είστε εκεί.\nΕπιστροφή στην πρώτη θέση και επαναλάβετε αμέσως.\n4. Ζωηρός Butt Κατάληψη Και πόδι αυξάνει:\nΣταθείτε όρθια, να διατηρήσει την καλή στάση του σώματος για την ισορροπία.\nΚρατήστε βραχίονες στην απόσταση πλευρές και τα πόδια των ώμων.\nΤοποθετώντας το βάρος σας στα τακούνια, κατάληψη και αμέσως σηκώστε το ένα πόδι πίσω σας.\nΒεβαιωθείτε ότι το σκέλος ευθυγραμμίζεται ευθεία.\nΕπίσης, κρατήστε τα ισχία σας επισήμανε μπροστά.\nΜπορείτε να επισημάνω τα δύο χέρια προς τα εμπρός. Ή, εναλλακτικά, μπορείτε να χρησιμοποιήσετε το αντίθετο χέρι να αγγίξει τα δάχτυλα του στέκεται στα πόδια του.\nΕίτε έτσι είτε αλλιώς, θα πρέπει να αισθάνεστε το τέντωμα στο βλάπτει του στέκεται στα πόδια σας.\nΕπιστροφή στην κατάληψη, αλλάξτε πλευρά και σηκώστε το άλλο πόδι πίσω σας.\nΌταν αυξήσει τα πόδια, να πάρει το πόδι προς τα πίσω όσο το δυνατόν ψηλότερα.\nΕπαναλάβετε την κίνηση 16 φορές.\n5. Βραζιλίας Καταλήψεις Μετάβαση Butt Lift:\nΣταθείτε άνετα, τα χέρια στους γοφούς σας.\nΒεβαιωθείτε ότι έχετε διατηρήσει την ισορροπία σας για αυτό το εκρηκτικό καρδιο άσκηση.\nΤώρα, βαθύ κάθισμα προς τα εμπρός με το δεξί πόδι σας.\nΤο δεξί γόνατο πρέπει να λυγίσει σε γωνία 90 μοιρών, ακριβώς πάνω από τον αστράγαλο.\nΤο αριστερό γόνατο θα πρέπει να δείχνουν προς το πάτωμα.\nΕδώ, ισχύος μέχρι και πηδούν από το πάτωμα με τα δύο πόδια.\nΑλλάξτε τα πόδια σας στον αέρα και το έδαφος με το αριστερό σας πόδι κάνοντας βαθιά καθίσματα προς τα εμπρός.\nΣυνεχίστε τις προβολές, ενώ εναλλάσσονται κάθε πόδι.\nΕκτός από αυτές τις πέντε ασκήσεις, μπορείτε επίσης να περιλαμβάνουν καταλήψεις με βάρη και να περάσουν προβολές στην προπόνηση σας. Μόλις κάθε κύκλος ολοκληρώνεται, επαναλάβετε τη ρουτίνα, μέχρι 30 λεπτά είναι πάνω (1). Μπορείτε να πάρετε διαλείμματα 2 λεπτών με τα πόδια μεταξύ των κύκλων.\nΑν δεν έχετε προσπαθήσει τόνωση ασκήσεις πριν, θα μπορούσε να είναι μια πρόκληση. Ναι, μπορώ να δω το πρόσωπό σας contorting σε επώδυνες εκφράσεις. Αλλά αφού προσπάθησαν να τονώσουν το σώμα μου, πρέπει να πω ότι υπάρχει αφθονία για να γιορτάσει μία φορά το σώμα προσαρμόζεται σε αυτό.\nΑυτή η προπόνηση ενισχύει τους ελεύθερους τους μυς glute, σταδιακά επιτρέποντάς τους να αψηφούν τη βαρύτητα (2). Μιλώ για ένα κρεμώντας πισινό μετατροπή σε ένα στρογγυλεμένο ένα.\nΠόσο καιρό πριν να μπορείτε να το έχετε, λέτε - επιμελώς ακολουθήσει το βραζιλιάνικο προπόνηση ανελκυστήρα πισινό για 3 μήνες για περίπου 3-4 ημέρες την εβδομάδα.\nΘα παρατηρήσετε αλλαγές μέσα σε ένα μήνα, όπως οι μεγάλες μύες glute ανταποκρίνονται καλά σε αυτές τις ασκήσεις. Είναι δωρεάν χειρουργική επέμβαση πισινό-lift σας μαζί με τα καλλυντικά βελτιώσεις.\nΚαλλυντικό? Τι είναι αυτό? Λοιπόν, δεν πραγματικά ότι οι ασκήσεις στοχεύουν μόνο τους γλουτούς; Θα τον τόνο όλο το κάτω μέρος του σώματος, αφαίρεση λίπους και της κυτταρίτιδας από τους μηρούς, τη μέση, και, φυσικά, το βαρέλι. Έτσι, καλωσορίζουμε ομαλότερη αναζητούν οπίσθιά χωρίς την επίδραση πτύχωση.\nΕίστε έτοιμοι για τις ευγνώμονες ματιές; Είμαι βέβαιος ότι είστε. Ένα γλυπτό και τονισμένο κάτω μέρος του σώματος είναι ένας τορναδόρος κεφάλι στην παραλία. Από τη στιγμή που θα έχουν χάσει το περιττό βάρος και σε 3 μήνες, μπορώ να φανταστώ θα δώσει ένα πρότυπο μόδας ένα τρέξιμο για τα χρήματά της.\nΚάποιος θα αναρωτηθεί γιατί συνεχίζω να αναφέρεται σε ένα μοντέλο. Έχω ένα λόγο. Προφανώς, ο Βραζιλιάνος προπόνηση ανελκυστήρα πισινό ή ο Βραζιλιάνος προπόνηση αλήτης αλήτη αρχικά σχεδιαστεί για να τονίσει derriere Alessandra Ambrosio του. Η κυρία στη συζήτηση είναι ένα βραζιλιάνο supermodel, των οποίων η άκρη, εκπαιδευτής Leandro Carvalho δημιούργησε την προπόνηση.\nΘέλετε να πάρετε τόσο εκπληκτικά ταιριάζει όσο της; Σίγουρα μπορεί! Δοκιμάστε την προπόνηση ανελκυστήρα πισινό ενώ τρώτε υγιεινά. Επειδή, στο ταξίδι μου μέσα στο λαβύρινθο γυμναστήριο, κατάλαβα ότι μια ισορροπημένη διατροφή συμβάλλει στην καλή φυσική κατάσταση πάρα πολύ.\nΕλπίζω να βρεθεί η θέση χρήσιμες για τους στόχους τόνωση σας. Να μοιραστείτε τις σκέψεις και τις παρατηρήσεις σας στο χώρο που παρέχεται παρακάτω.\nTop 10 ασκήσεις Barbell για τις γυναίκες\n10 καλύτερες ασκήσεις για την ανύψωση του στήθους φυσικά\n4 εκπληκτικά οφέλη από ασκήσεις περπατήματος καβούρι στο σώμα σας